
Christiansen og Skuespiller Poul Nielsen 
paatog sig med stor Elskværdighed, paa Basis 
af det foreliggende, at udarbejde den mang- 
lende Akt i den Skikkelse, hvori den frem- 

PERSONER. 

HOLM, Skibsmægler og Agent. 
FRU HOLM. 
AGATHE \ . D 
POUL i " eres B ørn « 

BREMER, Cand. jur., forlovet med Agathe. 

ETHEL 

ENKEFRU BERTHA LUND. 

NEERGAARD. 

CAMILLA. 

LØVGAARD, Bogholder hos Holm. 

JOMFRU HENRIKSEN \ . T . , . „ . 

EN PIGE | T J eneste nos Holm. 

Handlingen foregaar hos Holm, dels i Køben- 
havn, dels i Taarbæk. Mellem første og anden Akt 
er forløbet et Tidsrum af syv Aar. 

Vore Dage. 



^ 



FØRSTE AKT 



Grosserer, Skibsmægler og Agent HOLMS private Kontor. Højt, 
rummeligt og udstyret med gammeldags solid Smag. 
Dobbelte Døre. I Baggrunden (til det ydre Kontor), dl venstre 
(til Lejligheden), dl højre (til Trappen). 

Dobbelt Vindu (dl Gaarden) i Hjørnet mellem Døren dl Kon- 
toret og Døren til Trappen. 

Stort Mahogniarbejdsbord midt i Værelset med Bordtelefon. 
Mindre Pult ud fra Væggen dl højre mellem Vinduet og Døren 
dl Trappen. 

I Forgrunden til højre svær gammeldags Mahognisofa med 
Damaskes Betræk. 

I Forgrunden til venstre Kakkelovn med 2 å 3 Lænestole, sva- 
rende til Sofaen. 

Indenfor Kontordøren til venstre en Stumtjener. 
Paa Væggene Sø og Landkort, Billeder af Skibe, Routeplaner, 
Tabeiler, Barometer. Et enkelt Portrætbillede. 



1ste SCENE. 

POUL, ved Pulten. NEERGAARD med Hat og Stok ved Døren 
til Trappen, ifærd med at gaa. 

NEERGAARD. Skal jeg saa sige, Du kommer 
om lidt. 

POUL. Nej, har jeg sagt. Stik nu af. Den 
Gamle maa ikke se Dig. 

NEERGAARD. Jamen, lov saa at komme. 



OUL. Jeg kan s'gu ikke, midt i Kontor- 
den. Jeg troer, Du er tosset. 

EERGAARD. Du skal jo alligevel æde 

rokost. 

OUL. Jeg h ar spist. Den Gamle er inde nu. 

[EERGAARD. Æder Du først? 

'OUL. Det er ligesom det træffer sig. 

EERGAARD. Hvorfor æder I ikke sam- 
len? 

OUL. Hvad Fanden rager det Dig? Det 
r ikke Kontorskik. En maa vel være her. 
■aa nu, Dit Fæ. 

IEERGAARD. Ja — vel . . . <mod hun) Camilla 
liver lynende — 

OUL. Saa . . . maaske paa Dig . . . hvad 
r Du saa forhippet for. 
[EERGAARD. Hun kan bedst li' at ha' os 
egge to. 

OUL. Det har jeg ikke mærket, naar jeg 
r alene med hende. 

IEERGAARD. I var nok i Theatret iaftes. 
OUL. Det var vi. 

IEERGAARD. Første Række ... Du er 
cke bange. 

OUL. Bange ... for at gaa i Theatret 
led en ung Dame. 

NEERGAARD. Ja — vel. 

POUL. Tag Dig i Agt . . . Camilla er — 

NEERGAARD. Ja — vel . . . 

POUL. Hold Mund ... Du er en rigtig 
slimet Knægt . . . men jeg skal sige det 
til hende ... Du skal ikke faa Lov at 
røre hende mere. Jeg vil bare sige Dig . . . 
jeg agter aldeles ikke mere at omgaaes Ca- 
milla paa denne fjollede Maade med Soupé'er 
og Frokoster. Det er hun altfor fin til . . . 
jeg er slet ikke bange for at sige til den 
Gamle, at jeg kender hende. 

NEERGAARD. Du vil maaske forlove Dig 
med hende. 

POUL. Det er vi heller ikke bange for. 

NEERGAARD. Gratulerer! 

POUL. Skrub nu af med Dig for Pokker 
. . . hvad kommer Du for . . . jeg er ked 
af at ha' Dig rendende her. 

NEERGAARD (omkring). A— djøs . . . Skal jeg 
hilse? 

POUL (skriver). God Fornøjelse. 

NEERGAARD. Far— vel (ud). 

POUL (efter ham, aabner Døren). Cad Valdemar! 

NEERGAARD (tilbage). Ja — vel! 
POUL. Har Du Penge? 

NEERGAARD. Ikke en Syl . . . 

POUL. Jeg heller ikke. 

NEERGAARD. Vi kan jo klodse. 

POUL. Sig saa, jeg kommer om et Kvarter 
... om fem Minutter. 

NEERGAARD. Ja— vel. 

POUL. Skynd Dig . . . der er den Gamle 

. . . herilt med Dig (snuekker Døren I efter ham, 
fkrer bea til Pulten). 



2den SCENE. 

HOLM ind fra venstre, rygende en Cigar. 

HOLM. Var her nogen? 

POUL (skrivende). Næ . 

HOLM. Døren gik jo. 

POUL. Ja, det var en Plattenslager, en 
Fyr Ira Skoletiden, som er begyndt at rende 
mig paa Dørene. Jeg smed ham ud. 

HOLM (uetter sig ved Skrivebordet). Har Mathiesen 

telefoneret? 

POUL. Nej. 

HOLM. Har Du svaret Banken? 

POUL. Ja. 

HOLM. Lad mig se! 

POUL (med et Pspir). Værs'god. 

HOLM (læser). Ja . . . (skriver under) giv det Saa 
Ild (rækker hsm det tilbage). 

POUL. Saa gaar jeg et Øjeblik med det 
samme. 

HOLM. Hvad gør Du? 

POUL. Jeg gaar . . . jeg skal et Ærinde i 
Byen. 

HOLM. Hvad for et Ærinde. 

POUL. Jeg skal træffe nogen. 

HOLM (vender sig mod Bordet, tager nogle Papirer). Pause. 

POUL. Farvel saa længe. 

HOLM. Poul! 

POUL. Ja . . . hvad er der? 

HOLM (rækker ham Papirerne). Her er tre Breve, 

to Ira London og et fra Odessa. Vil Du 
besvare dem efter de Bemærkninger, jeg 
har tilføjet. 

POUL. Kan det ikke vente, til jeg kommer 
igen? 

HOLM. Vil Du øjeblikkelig gaa hen til Din 
Pult og gøre, som jeg siger. Du er her paa 
Kontoret og har at blive, til vi lukker. Dine 
private Møder og Forretninger maa Du op- 
sætte til Din Fritid. 

POUL. Det kan jeg ikke, Fa'r. Jeg maa 
gaa først. 

HOLM (op, henimod ham). Hvad Siger Du? (Løfter 

Hunden). Vil Du ly s tre, Knægt . . . hen til 
Din Pult, marsch! 

POUL (retirerer). Det er for galt, saadant 
Tyranni, — at man skal være Slave. 

HOLM (fra ham). Jeg skal pinedød lære Dig 

. . . (LØVGAARD Ind fra Baggrunden med et Visitkort.) . . . 

hvad er der, Løvgaard? 

LØVGAARD (rækker Kortet). Den Dame, Hr. 
Grosserer. 

HOLM (læser Navnet). Naa ... ja vil De (med et 
Blik paa Poul) . . . nej, jeg Skal SelV (ud I Kontoret, 
fulgt af Løvgaard). 

POUL (ser harmfuldt op . . . farer hen og snapper sin Hat 

fra Stumtjeneren . . . hænger den op igen . . . farer tilbage . . . 
sætter sig ved Pulten og lader som han arbejder, da Holm 
kommer Ind igen). 

HOLM (roligt, venligt). Du kan for Resten gerne 
gaa det Øjeblik, naar Du saa gerne vil — 

POUL (skrivende). Tak, nu kan det være det 
samme. 

HOLM. Hvad, vil Du ikke? 

POUL. Nej Tak! 

HOLM. Du behager at gaa, strax, forstaar 
Du. Der er nogen, jeg skal tale med, og 
jeg ønsker ikke, Du er til Stede. 

POUL. Og Brevene? 

HOLM. Kan Du besørge, naar Du kommer igen. 

POUL. Naar tillader Du, jeg kommer igen? 

HOLM. Vil Du være her Klokken Et. 

POUL (»ger Hat og Stok). Det er en højst mærke- 
lig Maade, Du behandler mig paa. 

HOLM. Ja, jeg beklager, Du nøder mig til 
det. Det gør mig ondt, det er bleven Tonen 
imellem os. Hvad gaar der af Dig i den 
senere Tid, Poul? Jeg havde haabet, vi to 
skulde arbejde sammen med gensidig For- 
nøjelse, blive Venner og Kompagnoner. Det 
lader ikke til, Du har været voxen nok til 
at forstaa det. Du tirrer mig Gang paa 
Gang som en opsætsig Dreng. 
Gaa nu, jeg vil tale alvorligt med Dig siden 
. . . den Vej . . . 

POUL. Fejlen er vist ikke min alene (ud tn 

højre). 

3die SCENE. 

HOLM (hen, aabner Kontordøren). Værs'gOd , Fru 
Lund! (Fru BERTHA LUND træder frem i Døraabningen. 
Hun bærer Sørgedragt). 

Værs'god og kom nærmere, lille Frue. 

BERTHA. Tak! (Et Par Skridt indenfor). 

HOLM (hen bag hende og lukker Døren). Her er vi 

mere uforstyrrede. 

BERTHA. Ja, Grossereren maa virkelig 
undskylde. 

HOLM. Bevares, Frue, jeg er med For- 
nøjelse til Tjeneste ... for Dem, saa langt 
jeg kan. 

BERTHA. Det var maaske dristigt af mig 
at skrive . . . men jeg kunde ikke tænke 
mig nogen anden. 

HOLM. Det manglede ogsaa bare . . . men 
vil De nu ikke allerførst tage Plads . . . 
saa troer jeg, vi snakker bedre . . . (fører hende 

til Sede i Sofaen, tager selv Plads) . . . saadan, lille 

Frue, kom De saa roligt frem med, hvad 
De har paa Hjærtet. De ved, De kan tale 
med mig som en trofast Ven baade af Deres 
Fa'er og Deres Mand, som De jo desværre 
har mistet begge to. 

BERTHA. Ja, nu staar jeg ganske alene . . . 
det er saa forfærdelig tungt (grader)* 

HOLM (efter en lille Pause, klapper hende paa Skulderen). 

Saa, saa, lille Frue, nu skulde vi jo ikke 
græde, . . . men snakke fornuftigt ... se, 
hvad der kan være at gøre. 

BERTHA (standser efterhaanden Graaden). Grossereren 

er saa god ... det sagde Fader ogsaa til 
Jørgen og mig, kort Tid før han døde, . . . 
at hvis der kom noget i Vejen for os, skulde 
vi altid gaa til Dem. Den Gang tænkte jeg 
jo ikke at jeg allerede et Par Aar efter 
ogsaa skulde miste Jørgen. 

HOLM. Nej, hvem kunde vel forudse det, 

saadan en Kæmpe ... et rigtig Pragt- 
exemplar af en Sømand . . . men det er 
de Satans Klimaer derovre . . . faar de først 
Feberen, saa er det i Reglen Farvel med det 
samme for 90°/o' s Vedkommende. 

BERTHA. Han laa kun paa Hospitalet i 
tre Dage. 

HOLM. Saa ... det var jo i New Orleans 
. . . ikke sandt . . . var det ikke derfra, 
Styrmanden telegraferede? 

BERTHA. Jo . . . aa jeg synes, det var saa 
forfærdelig Synd, at han skulde ligge og 
dø — saa ensom mellem lutter fremmede — 

HOLM. De kan trøste Dem med, lille Frue, 
han havde saamænd ikke kendt nogen 
alligevel med den Feber. Men vist var det 
sørgeligt ... det gjorde mig meget ondt 
. . . ikke mindst ved Tanken om Dem, og 
jeg kan forsikre Dem for, at havde De ikke 
skrevet til mig, saa havde jeg en af Dagene 
af mig selv henvendt mig til Dem. Jeg 
havde følt det som min Pligt. Baade Deres 
Fa'er og Deres Mand har vi jo staaet i 
mangéaarig Forbindelse med her i Firmaet 
og lært at skatte som usædvanlig brave 
Mænd . . . baade fra Personens og fra . . . 
Forretningens Side . . . sjældent brave Mænd 
... det var de. 

Jeg ... jeg deler Deres Sorg, Frue, jeg 
forstaar den i hvert Fald . . . men Livet 

Gustav Esmann: Fader og Søn. 2 

det skal nu en Gang leves ... og stiller 
sine Krav ... og naar man er ung som 
De ... og saa nydelig, saa kan alting jo 
da heller ikke være forbi — 

BERTHA. Aa, Hr. Grosserer . . 

HOLM (tager hendes Haand mellem sine). Ja, ja . . . 

De skal se . . . det kommer nok en Gang 

til ... foreløbig (POUL pludselig Ind fra Trappen). 

. . . Hvad Vil Du ? (slipper hendes Haand). 



4de SCENE. 

POUL. Undskyld, jeg forstyrrer (bukkerfor Bertha). 

HOLM. Ja, hvad er det Du vil? 

POUL. Det var blot ... jeg opdagede, jeg 
havde glemt mit Nøgleknippe i Pulten. — 
Jeg skal strax gaa igen (hen di Pulten). 

HOLM. Det kunde Du da have ladet sidde, 
til Du kom tilbage. 

POUL. Stik imod Din egen Ordre: Aldrig 
forlade Kontoret uden at tage mine Nøgler 
med. Det var en Betingelse for at blive 
Forretningsmand. Det sagde Du selv. 

HOLM. Ja, Saa er det gOdt . . . (præsenterer) 

— Min Søn Poul . . . Fru Lund, Enke 
efter Kaptejn Lund, Du véd . . . 

POUL (bukker for Bertha. Med et lille Smil til Holm). 

Jeg be'er undskylde . . . Farvel '(ud). 

5te SCENE. 

HOLM (hen efter ham og lukker af. Tilbage.) Kan De 

ikke sige mig, hvad jeg skal gøre med ham? 

BERTHA. Med Deres Søn? 

HOLM. Ja, jeg kan ikke faa Skik paa ham. 
Ikke faa ham, som jeg vil ha' . . . 

BERTHA. Gør han da noget galt? 

HOLM. Det gør han formodentlig nok . . . 
Han gør desværre heller ikke noget rigtigt 
. . . han har ingen Lyst . . . der er ingen 
steam i ham. 

BERTHA. Han er jo saa ung. 

HOLM. Aa, hvad . . . tyve Aar ... da 
jeg var i hans Alder. 

BERTHA (smiler). Det siger vist alle Fædre 
... De skulde lade ham komme ud at 
rejse. 

HOLM. For at han slet ikke skulde bestille 
noget? 

BERTHA. Nej tværtimod. Han skal jo være 
Forretningsmand. Saa er det da kun natur- 
ligt. Her gaar han jo kun og er sin 
Faders Søn. 

HOLM. Se, se, hvor De kan snakke for- 
nuftigt . . . man skulde tro, De selv havde 
havt saadan en Plante. 

BERTHA. Nej, men jeg har en Fætter, der 

2* 

var akkurat det samme i Vejen med. En 
rigtig sød og flink Dreng og hele Familiens 
Fortvivlelse . . . saa blev han sendt til 
Sibirien. 

HOLM. Til Sibirien. 

BERTHA. Ja, helt derovre paa Hjørnet af 
Kina ... til en By . . . jeg kan ikke 
huske Navnet. 

HOLM. Naa, derovre ... og hvordan gik 
det ham saa? 

BERTHA. Ganske udmærket . . . paa en 
6 — 7 Aar er han blevet sin egen Mand, 
tjener mange Penge. Nu kommer han hjem 
og skal giftes med en nydelig ung Pige. 

HOLM. Ja, det var maaske en Idé at sende 
min Laban til Sibirien . . . Jeg kan bare 
saa daarlig tænke mig at undvære ham . . . 
han kan nemlig, naar han vil, være saa 
Pokkers ... det kan han ... og han har 
nu ogsaa altid været min Dreng . . . hans 
Mo'er . . . min Kone og min Datter, de 
lever til deres egen Side . . . Naa, men 
her staar jeg og falder i Snak over mine 
egne Forhold ... og saa var det Deres, vi 

Skulde tale Om (sætter sig igen hos hende). Lad OS 

nu høre, det er vel om Deres Fremtid, det 
drejer sig? 

BERTHA. Ja, jeg vilde gerne raadføre mig 
med Grossereren. 

HOLM. Forklar mig først Deres Situation. 
Jeg mener, for at gaa lige til Sagen: Har 
De noget at leve af? 

BERTHA. Ja . . . noget. 

HOLM. Men ikke tilstrækkeligt. 

BERTHA. Aa jo, strængt taget til hvad jeg 
behøver. Men jeg ved bare ikke, hvad jeg 
skal tage mig til. 

HOLM. Børn har De jo ikke? 

BERTHA. Nej, jeg er som sagt ganske alene. 
Det er saa underligt at vaagne hver Morgen 
og have hele Dagen liggende for sig uden 
det mindste at bruge den til . . . ikke 
noget, der kræver Ens Interesse . . . ingen 
at være til Nytte for . . . ingenting at vente 
paa ... det er saa frygtelig tomt . . . Jeg 
kan ikke holde det ud. 

HOLM. Nej, det forstaar jeg saa godt. De 
maa skam have en Virksomhed. 

BERTHA. Netop, jeg savner en Virksomhed. 

HOLM. Har De tænkt Dem noget bestemt? 
Skulde det være en selvstændig Virksomhed? 

BERTHA. Nej, det troer jeg ikke, jeg tør 
indlade mig paa . . . der skulde jo ogsaa 
Penge til, og det vil jeg ikke risikere. 

HOLM. Fuldstændig fornuftigt . . . men 
hvad har De da tænkt Dem? 

BERTHA. Jeg havde tænkt paa to Maader: 
enten at komme ind i en Familie som Hus- 
bestyrerinde, f. Ex. hos en Enkemand med 
Børn, eller hvor Fruen var svagelig. 

HOLM. Nej, det vil jeg absolut ikke raade 
Dem til, Fru Lund ... det er i Reglen 
nogle meget utaknemlige Stillinger . . . gaa 
og slide Dem op for andre og opgive Deres 
eget Hjem . . . nej, det skal De ikke. 

BERTHA. Nej . . . maaske. 

HOLM. Men, hvad var — 

6te SCENE. 

FRU HOLM (aabner Døren tilvcnstre). Aa, Holm 

. . . er Du alene? 

HOLM. Nej . . . ikke i Øjeblikket, min Ven 
. . . kom kun nærmere. 

FRU HOLM (ind). Jeg troede ikke, her var 
nogen ... De maa have talt meget sagte 
• • • J e g lyttede virkelig ved Døren, før jeg 
aabnede. 

HOLM. Ja, bevares . . . (forestiller). Det er 
Fru Lund . . . min Hustru. 

BERTHA (wiser). Frue . . . 

FRU HOLM. Mig en Fornøjelse . . . Fruen 
bærer Sorg. 

BERTHA. Jeg har mistet min Mand. 

HOLM. Fru Lund er Enke efter vor brave 
Kaptejn Lund, Du husker vist, der døde af 
Feber ovre i New Orleans nu i Vinter. 

FRU HOLM. Aah . . . ja . . . saa maa jeg 
udtrykke min Deltagelse. 

BERTHA. Jeg takker, Frue. 

HOLM. Fru Lund er kommet til mig for 
at tale lidt om sine Planer for Fremtiden. 

FRU HOLM. Ja saa, det gør mig ondt, jeg 
skulde forstyrre. 

HOLM. Var der noget, Du vilde, Henriette? 

FRU HOLM. Ellers plejer jeg jo ikke at 
komme ind til Dig paa Kontoret. 

HOLM: Saa snart jeg har talt med Fru Lund. 

BERTHA. Jeg skal ikke opholde Grossereren 
længe. 

FRU HOLM. Aa jeg be'r (tu Hoim). ... Du 
vil maaske lade mig vide . . . (hilser Bertha og 

gatr ud mod venstre). 

HOLM. Hvordan har Du det i Dag, min 
Ven . . . ikke godt? 

FRU HOLM. Aa, spørg mig ikke ... Du 
ved, jeg har det aldrig godt (ud). 

7de SCENE. 
BERTHA. Er Deres Frue ikke rask. 

HOLM. Nej desværre ... alt andet . . . 
hun er svagelig ... og meget pirrelig . . . 
som Følge deraf. 

BERTHA. Det er jo saa naturligt 

HOLM. Det er Hjertet, det er galt med. 

BERTHA. Saa . . . alvorligt . . . 

HOLM. Ja temmelig alvorligt. 

BERTHA. Det maa være tungt 

HOLM. Ja, det er ikke let . . . for hendes 
Omgivelser . . . Naa, men det var Dem 
selv, lille Frue ... vi skulde tale om. 
Hvad var det andet, De havde tænkt Dem? 

BERTHA. Det var at søge en Plads paa et 
Handelskontor. 

HOLM. De vil være Forretningsmand? 

BERTHA. Jeg har gaaet paa Handelskursus 
før jeg blev forlovet. 

HOLM. De kan Sprog . . . korrespondere, 
mener jeg? 

BERTHA. Ja, Tysk og Engelsk. 

HOLM. Og Bogholderi? 

BERTHA. Og stenografere! 

HOLM. Ser man det, ja, den Idé var 
maaske ikke saa ilde. 

BERTHA. Kunde Grossereren ikke skaffe 
mig saadan en god Plads? 

HOLM. Hm ... det kan blive vanskeligt 
nok . . . der er saa mange om Budet, skal 
jeg sige Dem. 

BERTHA. Ja, naturligvis. 

HOLM. Og saadan en almindelig Plads som 
Kassererske eller Bogholderske er det vel 
heller ikke De søger Dem . . Halvhundrede 
Kroner om Maaneden . . og hvad fører saa 
det til. 

BERTHA. Nej det skulde være et Sted, 
hvor jeg kom til at arbejde rigtig med . . 
saa jeg følte jeg gjorde Gavn og kunde 
bringe det videre. 

HOLM. Gøre Huset vigtige Tjenester, vinde 
Principalens Tillid . . blive optaget som As- 
socié i Forretningen . . den Sort Pladser 
finder man kun i Romanerne. 

BERTHA. Hr. Holm maa ikke gøre Nar af mig. 

HOLM. Jeg gør skam ikke Nar, jeg sidder 
og funderer. 

BERTHA. Jeg er nu vis paa, at dersom 
Grossereren vilde anbefale mig — 

HOLM. Anbefale . . . jeg havde nær sagt, 
hvem bryder sig om Anbefalinger (ser pat 
hende). De anbefaler saamænd bedst Dem 
selv — hvor gammel er De, Fru Lund? 

BERTHA. Sex og Tyve . . det gør vel ikke 
noget til Sagen? 

HOLM. Nej bevares . . . nej det, jeg me- 
ner, er kun . . en Anbefaling, der skulde 
nytte Dem noget alvorligt, kan jeg jo ikke 
godt give Dem, for jeg kender lidt nærmere 
til Deres praktiske Fortrin. 

BERTHA. Nej det forstaar jeg godt 

HOLM. Og De har jo heller ikke arbejdet 
noget andet Sted, som man kunde henvise til? 

BERTHA. Nej . . . Grossereren mener altsaa 
ikke, De kan hjælpe mig. 

HOLM. Jo, stop lidt, det haaber jeg dog 
nok . . . hvad vilde De sige til, at begynde 
her hos mig? 

BERTHA. Hos Dem? 

HOLM. Ja, her paa Kontoret . . . Foruden 
Skibsmægling og Klarering, der er Hoved- 
forretningen, giver vi os en Del af med Sø- 
assurance, saa De vil komme til at beskæf- 
tige Dem med forskellige Brancher. 

BERTHA. Men har Grossereren da virkelig 
Brug for mig? 

HOLM. Det troer jeg netop, jeg har. Der 
er en af mit Personale, som forlader mig til 
den 1ste April. De vil kunne indtræde i 
hans Plads. Gagen . . . jeg husker i Øje- 
blikket ikke hvormeget, vil i hvert Fald til- 
lade Dem at bevare Deres personlige Uaf- 
hængighed og vedblive at føre Deres eget 

Hus. De maa kun ikke betænke Dem altfor 
længe . . . skal vi sige til paa Mandag. 

BERTHA. Jeg behøver slet ingen Betænk- 
ningstid. Jeg vil være Grossereren over- 
ordenlig taknemlig for Pladsen. 

HOLM. Godt, saa siger vi Top med det 

Samme (De rækker hinanden Haanden). 

BERTHA. Blot jeg nu maa kunde bestride, 
hvad jeg skal; jeg skal gøre alt, for at 
Grossereren kan blive tilfreds med mig. 

HOLM. Blot De selv maa blive fornøjet. 
De bliver den første Dame, vi har havt her 
paa Kontoret. Personalet er forøvrigt sær- 
deles nette Folk. 

BERTHA. Jeg skal gøre mig den bedste 
Umage. Jeg siger Grossereren saa mange 

Tak (rejser sig). 

HOLM (»geiedes). Den første April altsaa, 
Klokken ni præcis . . . Fra den Dag er jeg 
Deres Principal og fremdeles Deres ærbødige 
Tjener (Bertha mod Baggr.) Nej denne Vej, Frue 
(viser hende mod højre) . . . det er bekvemmere — 

BERTHA (vender sig om imod ham). Ja, jeg gaar 

rigtignok anderledes let om Hjertet, end da 
jeg kom — 

HOLM. Jeg selv er ogsaa glad ved, at det 
kunde ordne sig saaledes . . . Jeg vilde ikke 
have syntes om, De skulde ud mellem fremmede 
... De hører jo paa en Maade Firmaet til. 

BERTHA. Farvel, og endnu en Tak, Hr. 

GrOSSerer . . . (rækker ham Hunden). 

HOLM. Selv Tak ... og paa Gensyn, Frue, til 
April . . . skulde der være noget forinden, 
saa haaber jeg, De kommer herop . . . 

(nikker dl hende, idet han gaar ned td Trapperne). Farvel 
. . . (Tilbage, henover Gulvet). 

Hun duftede Pokkers behageligt . . . stakkels 
lille . . . naar alt kommer til alt, er det kun 
min Pligt, jeg opfylder mod den brave Kap- 
tejn Lund . . . (sætter sig ned ved Skrivebordet, trykker 
paa en Knap ander det, saa det ringer ude i Kontoret). 



8de SCENE. 

LØVGAARD (fra Baggr.). Var det mig, Grosse- 
reren ønskede? 

HOLM. Ja, der er vel ikke kommet flere 
Ansøgninger om Pladsen. 

LØVGAARD. Nej, alt hvad der er kommet, 
ligger paa Grossererens Bord. 

HOLM (tager en Banke Papirer). Naa her, Ser jeg 

... ja vil De sende de forskellige Ansøgere 
deres Papirer tilbage og meddele, at Pladsen 
er besat. 

Jeg har antaget Enkefru Lund, som var her 
nu; hun vil tiltræde fra April. 

LØVGAARD. Har Fru Lund før havt An- 
sættelse. 

HOLM. Nej, men hun har taget Handels- 
examen som ung Pige . . og er i det hele 
. . en meget fix og intelligent Dame . . . 
naturligvis er det særlig Hensynet til hendes 
afdøde Mand . . . den brave Kaptejn Lund 
. . . som sagt, hun tiltræder 1ste April . . . 
°g J e g vil særlig bede Dem, Løvgaard, tage 
Dem af hende i Begyndelsen, til hun kommer 
efter det . . . og saa er De saa venlig at 

besørge det der (rækker htm Papirerne). 

LØVGAARD. Meget vel, Hr. Grosserer 

(ad* i Kontoret). 



9de SCENE. 
FRU HOLM <«*bner Døren). Er det nu tilladt? 

HOLM. Værs'god, min Ven. 

FRU HOLM. Jeg saa Dit Besøg gaa inde 
fra Vinduet. 

HOLM. Synes Du ikke, det var en nydelig 
Dame? 

FRU HOLM. Det lagde jeg virkelig ikke 
Mærke til. 

HOLM. Det var besynderligt . . . saadant 
et Ansigt er man s'gu ikke vant til at se 
hver Dag. 

FRU HOLM. Jeg takker for Komplimenten. 
Hvor meget maatte Du bløde. 

HOLM. Det var der slet ikke Tale om. 
Fru Lund kom for at raadføre sig med mig. 

FRU HOLM. Ja undskyld, jeg troede, det 
var ensbetydende. Hvad raadede Du hende 
saa til? 

HOLM. Jeg tilbød hende den Plads her paa 
Kontoret, som bliver ledig nu efter Søberg, 
og hun begynder i næste Maaned. 

FRU HOLM. Maa jeg spørge, skal Du nu 
ogsaa have den Slags Damer paa Kontoret. 

HOLM. Jeg ved ikke, hvad Du mener med 
„ ogsaa a eller med „den Slags". Jeg forstaar 
aldeles ikke den Tone, hvori Du omtaler 
Fru Lund. Du har ikke den ringeste Ret 
til at antyde . . . 

FRU HOLM. Aa nej, Holm ... lad os nu 
ikke ... jeg kan ikke taale det. Det kan 
jo være ganske det samme, hvad jeg mener, 
jeg er jo forlængst afvænt med, at Du tager 
noget som helst Hensyn til mig ... Du bliver 
ogsaa nok snart helt fri for mig (tager sig tu 
Hjærtet), saa kan Du jo tage, hvem. Du vil. 

Pause. 

HOLM. Du havde noget at tale med mig om. 
FRU HOLM (mat). Ja, det var om Poul. 
HOLM. Hvad er der med ham? 
FRU HOLM. Jeg har desværre faaet at 

Vide (sukker) - 

HOLM. Naa . . . 

FRU HOLM. At Poul har en Forbindelse. 

HOLM. Hvad skal det sige? 

FRU HOLM. Jeg kan virkelig ikke godt 
udtrykke mig tydeligere. Han har indladt sig 
i et Forhold. 

HOLM. Naa, et Pigebarn. 

FRU HOLM. En meget uheldig og farlig 
Forbindelse. 

HOLM. Hvem har Du det fra? 

FRU HOLM. Fra Agathe. Hun har allerede 
i nogen Tid. vidst det, men først nu i For- 
middag fortalt mig det. 

HOLM. Naa — og hun har det formodentlig 
igen fra sin Forlovede? 

FRU HOLM. Ja, Bremer har hørt det i 
Byen. Der tales om det. Han syntes, han 
var nødt til at lade os det vide. 

HOLM. Sladder naturligvis. 

FRU HOLM. Hvor kan Du sige, det er 
Sladder! Folk er ligefrem kommet hen til 
Bremer og har gjort ham opmærksom paa 
Pouls Adfærd for vor Skyld. 

HOLM. Saa er det jo netop Sladder. 

FRU HOLM. Du vil da heller ikke paastaa, 
at en Mand som Bremer — 

HOLM. Jo, det ved Gud jeg vil ... Han 
er netop en af disse Galoscheræve, der 
gaar omkring i Selskaberne og fortæller 
Historier om andre, og som man bagefter 
ser snige sig om ad Smaagaderne med Kraven 
op om Ørene, eller liste sig op ad Restau- 
rationernes Bagtrapper. 

FRU HOLM. Det er Din egen Svigersøn, 
Du taler om, Holm! 

HOLM. Det er ikke mig, der har ansat 
ham. Jeg har aldrig lagt Skjul paa, jeg ikke 
kunde udstaa ham. Forøvrigt indrømmer jeg, 
han passer udmærket til Agathe. Der vil 
ganske sikkert blive et fortræffeligt Ægtepar 
af dem, der bevarer Dyden og forplanter 
.den menneskelige Værdighed. Lad dem bare 
snarest muligt blive gift. De skal baade 
faa Udstyr og Velsignelse. Jeg blander mig 
i det hele taget ikke i, hvad I tre mener 
eller foretager Jer . . . hverken i Jeres Moral 
eller i Jeres fælles ædle Nederdrægtighed. 
Men Poul forlanger jeg I skal lade i Fred. 
Kommer I der, saa siger jeg: Fingrene af 
Fadet. Han er min Dreng, og ham skal jeg 
nok selv sørge for at faa noget ud af, saa 
godt jeg kan. 

FRU HOLM. Du vil altsaa ikke gøre det 
ringeste ved Sagen? 

HOLM. Det ved jeg ikke. Hvad skulde jeg 
for Resten gøre? 

FRU HOLM. Du kan da ikke roligt se paa, 
at Din Søn gaar til Grunde eller gør 
Skandale. 

HOLM. Vis-vas . . . fordi han maaske har 
faaet sig en Smule Kæreste. Det havde jeg 
selv i den Alder. 

FRU HOLM. Ja saa kan det jo ikke nytte, 
hvad jeg siger ... jeg synes blot, det er 
haardt, at jeg som hans Moder, og naar jeg 
tænker paa, at jeg hvad Dag det skal være 
kan blive kaldt bort fra ham, (græder) at jeg 
saa skal gaa i den Angst (tager sig ni Hjænet). 

HOLM. Ja, ja, Henriette . . . græd nu ikke 
. . . græd blot ikke, saa skal jeg love at 
tale med ham. 

FRU HOLM. Hvor er han? 

HOLM. Jeg lod ham gaa før, da Fru Lund 
kom. Han kommer igen Klokken 1. 

FRU HOLM. Selv om jeg aldrig har for- 
staaet at vinde hans Fortrolighed og maaske 
har holdt med Agathe, saa kan jeg dog ikke 

taale (græder). 

HOLM. Ja græd for Himlens Skyld blot 
ikke — det kan Du endnu mindre taale . . . 
Hvis der virkelig er Fare paa Færde, kan 
Du stole paa, jeg nok skal gaa radikalt til 
Værks. 

FRU HOLM. Han maa ud af det Forhold 
for enhver Pris. 

Gustav Esmtnn : Fader 4>g Søn. 3 

HOLM. Bare jeg vidste noget mere posi- 
tivt om det hele. 

FRU HOLM. Du kan jo spørge Agathe . . . 
der er hun. 

10de SCENE. 

AGATHE (ff.wn.tre). Er Mo'r her? God 
Dag, Fa'r. 

HOLM. God Dag, Agathe. 

AGATHE. Mo'r græder. Har I talt om 
Poul? 

HOLM. Ja, Din Mo'r har fortalt mig — 

AGATHE. Finder Du det ikke utroligt? 
Og nu skal I høre det frækkeste. 

FRU HOLM. Hvad er det? 

AGATHE. Jeg mødte Carl før paa Gaden, 
og han fulgte mig hjem. Saa da vi kommer 
forbi den ny Kafé her paa Hjørnet, hvem 
ser vi i et af Vinduerne lige ud til For- 
tovet : Poul med sin Dame og denne Neer- 
gaard sidde og drikke Absinth. 

FRU HOLM. Saa han Jer? 

AGATHE. Han hilste smilende, vil Du tænke 
Dig. Vi lod selvfølgelig, som vi ikke saa 
ham. Ved højlys Dag, er det ikke topmaalt ! 

HOLM. Er Din Forlovede med her? 

AGATHE. Ja, han er inde i Dagligstuen. 

HOLM. Vil Du ikke kalde paa ham. 

AGATHE (hen i Døren dl venstre). Carl! Kom lidt. 

HOLM. Jeg har temmelig daarlig Tid, men 
det er dog bedst at faa en Ende paa det. 

11 te SCENE. 

BREMER (fra venstre). God Dag (først til Fruen, 
saa dl Holm). 

HOLM. Værs'god at tage Plads. Vi er for- 
samlede i Anledning af Poul. Min Kone 
har fortalt mig noget om ham, som hun og 
Agathe har fra Dem. 

BREMER. Ja, det er meget beklageligt. 

HOLM. De kan maaske give mig nogle 
nærmere Oplysninger. 

BREMER. Intimere ikke. 

HOLM. Nej, men faktiske. Hvad er det for 
en Slags Dame, Poul kender. 

BREMER. Jeg ved skam knap, hvorledes 
jeg egentlig skal karakterisere hende. 

FRU HOLM. Hun lader sig maaske bedst 
ikke karakterisere. 

BREMER. Ja hvordan skal jeg sige: det 
er en ung Dame med Herrebekendtskaber. 

HOLM. Altsaa ligefrem . . . 

BREMER. Næh . . . ikke ligefrem ... et 
lille københavnsk Pigebarn af den jævnere 
Borgerstand som saa mange andre, der gaar 
ud og morer sig lidt paa egen Haand. Boer 
forøvrigt hjemme. Forældrene skal være 
respektable Folk. 

AGATHE. Det var mærkeligt. 

BREMER. Ja, det forstaar Du ikke, kære 
Agathe. 

HOLM. Hvad hedder hun? 

BREMER. Du kender ikke Forholdene hos 
den Klasse Mennesker. 

HOLM. Ved De, hvad hun hedder? 

BREMER. Om Forladelse, Hr. Svigerfader. 
Jeg ved kun hun hedder Camilla. Faderen 
er Uhrmager. 

FRU HOLM. Hvordan ser det Væsen ud? 

BREMER. Ikke ilde . . . paa ingen Maade. 

AGATHE. Aa . . . simpel. 

BREMER. Ja fin naturligvis ikke . . . men 
dog fix, ganske indtagende og i Besiddelse 
af et vist Humør (møder Agathes Blik) — siges der. 

AGATHE. Du kender hende temmelig nøje. 

BREMER. Aldeles ikke ... kun af Om- 
tale . . . Kæreste. 

HOLM. Naa, og dette lille Pigebarn gaar 
han altsaa og spiller Kæreste med. 

BREMER. Ja saaledes maa man vist nær- 
mest betegne Forholdet. 

FRU HOLM. Det er jo afskyeligt. 

HOLM. Narrestreger 

FRU HOLM. Men det er dog umoralsk i 
højeste Grad, maa Du da indrømme. 

AGATHE. Ja — uf — væmmeligt. 

BREMER. Det uheldige er efter min Op- 
fattelse, at Poul tager saa lidt Hensyn. Han 
bærer sig saa ungdommeligt aabenlyst ad 
. . . viser sig med hende allevegne. 

AGATHE. laftes præsenterede han hende i 
det kongelige Theater. 

FRU HOLM. Er det sandt? 
AGATHE (nikker). Første Parket! 

FRU HOLM (med Graad i Stemmen). Hvad gik der? 

AGATHE. Hvad gik der, Carl. 
BREMER. Jeg troer, det var Elverhøj. 
FRU HOLM. Hører Du, Holm. 

HOLM (der har spaseret op og ned). Hvilket ... at 

han har været med Pigebarnet til Elverhøj 
... ja er det ikke gyseligt ... det er vist 
saadan noget, Holberg har tænkt sig, naar 
han taler om den yderste Liderlighed. 

FRU HOLM. Holm dog! 

HOLM. Ved De, om hun koster ham mange 
Penge, Bremer? 

BREMER. Det ved jeg intet bestemt om 
. . . noget koster det jo altid. 

AGATHE. Det ved Du. 

FRU HOLM. Som om Penge var det, det 
kom an paa her ! (tu Holm) Du har altsaa ikke 
i Sinde under enhver Omstændighed at for- 
byde Poul at omgaaes dette Fruentimmer? 

HOLM. Hvordan skulde jeg forbyde ham 
det? Ærligt talt, jeg vilde næsten haabe, 
det ikke nyttede. 

AGATHE. Men hende kan man da i hvert 
Fald. 

HOLM. Hvilket? 

AGATHE. Forbyde hende at leve paa den 
Maade. Det har saadan en Pige ikke Lov 
til. Hun kan meldes til Politiet. 

BREMER. Naa — kære Agathe — nu er 
Du vistnok for strix. 

AGATHE. Ja Du skal naturligvis forsvare 
... det plejer jo Mandfolkene overfor den 
Slags . . . 

FRU HOLM. Det er noget, Mændene aldrig 
burde have Lov at tage Bestemmelse om. 

HOLM. Saa det synes I. Saadan et stakkels 
Pigebarn, som en ung Laban gaar og morer 
sig med. Gud, hvor I ligner hinanden, to 

Dydsparagraffer . . . forbyde, anmelde, sætte 
fast . . . akkurat som et Par Knappenaale. 

FRU HOLM. Holm! 

HOLM. Ja nu skal vi holde op . . . Jeg 
har heller ikke Tid længere . . . Tak for 
Jeres Oplysninger. Naar Poul kommer, skal 

jeg tale med ham. (Ud i Forkontoret). 



12te SCENE. 

FRU HOLM (bliver siddende). Skulde man tro, 
at en Fader kan tage det paa den Maade. 

AGATHE (op og ned). Jeg vidste det. Fa'r 
taaler ikke, der bliver sagt det mindste om 
Poul . . . ikke det allermindste. 

BREMER. Nej, han syntes egentlig nær- 
mest at være stolt af Sønnens Bedrifter. 

FRU HOLM (græder). Jeg har aldrig tænkt 
mig, jeg skulde opleve, at mit Barn . . . 

AGATHE (hen tii hende). Du maa ikke græde, 
Mo'r. Du ved Doktor Skov har udtrykkelig 
forbudt det. 

BREMER. De bør virkelig ikke lade Dem 
afficere, kære Svigermoder. 

FRU HOLM (tørrer øjnene). Nej, mit Hjerte 
taaler jo ikke en Gang, at jeg er bedrøvet. 

BREMER. Jeg troer ogsaa nærmest, Hr. Holm 
kun talte saaledes af en Slags Trods. Naar 

han selv faar Knægten for, tager han nok 
Sagen paa en anden Maade. 

AGATHE. Det troer jeg ogsaa. Poul faar sig 
nok en forsvarlig Omgang, skal Du se. 

FRU HOLM (nikker). Lad os haabe det (rækker 

dem hver sin Hund). Tak, fordi I trøster mig. 

I er saa kærlige altid. 

AGATHE (kysser hende). Vi tre plejer jo at 
holde sammen, lille Mo'r. 

13de SCENE. 

POUL (fra højre). God Dag (de hilser alvorligt, næppe 

hørligt) . . . hvad sidder I her for? (gaar hen, 
henger sit Tøj, tilbage). Hvad er der i Vejen? Er 
der Dødsfald i Familien. 

FRU HOLM (med dyb, alvorlig Stemme). Gid det 

var saa vel . . . det ikke var andet. 

POUL. Jeg kan for Resten tænke det. 
Bremer og Agathe har sladret, at I saa 
mig før. Nu er I inde og forklage mig til 
Fa'r. Har I besørget det? For ellers kan I 
godt spare Jer Ulejligheden. Jeg har selv i 
Sinde at fortælle ham . . . 

AGATHE. Du skulde ikke tale i den Tone, 
lille Poul. 

BREMER. Ja, lidt mindre kæphøj vilde 
være nok saa klædeligt. 

POUL. Vær saa venlig at passe Dem selv, 

Bremer. De er forlovet med min Søster 
... det maa jeg finde mig i. 

BREMER (ironisk). Takker — 

POUL. Men udover det formelle Faktum 
taaler jeg ingensomhelst Familiariteter. 

BREMER (indædt). Flab! 

POUL. Struggler! 

FRU HOLM (med stenansigt). Poul, jeg er saa 
fortvivlet over Dig. 

POUL. Undskyld Mo'r, det kunde jeg virke- 
lig ikke se paa Dig. Det behøver Du heller 
ikke at være. 

FRU HOLM. Hvor er Du blevet saa for- 
hærdet. 

POUL. Tværtimod ... jeg er opfyldt af 
de blideste Følelser. 

AGATHE (hatniig). Ja det er Du vist. 

POUL. Mer eller mindre, min Englesøster. 
.Forøvrigt agter jeg ikke at skændes. (Om 

kring og hen til sin Pult. 

14de SCENE. 

HOLM (f™ B«ggr.) Naa, er Du kommen ! (tu 
de andre). Ja, maa jeg saa være alene med 

Poul. (FRU HOLM, AGATHE og BREMER rejser sig og 
gasr ud til venstre). 

HOLM. Jeg har noget at tale med Dig om. 

POUL. Jeg ved, hvad det er, Fa'r. 

HOLM (sætter sig paa Sofaen til højre). Kom herhen 

og sæt Dig. (Poni tager Plads). Hvad er det for 
et kvindeligt Bekendtskab, jeg hører Du 
dyrker? 

POUL. Det er en ung Pige. 

HOLM. Navn? 

POUL. Camilla . . . Frøken Siewers. 

HOLM. Familie? 

POUL. Hendes Fader er Uhrmager. 

HOLM. Kender Du hendes Forældre? 

POUL. Nej. 

HOLM. Hvor har Du da truffet hende? 

POUL. Det var en Aften. 

HOLM. Paa Gaden? 

POUL. Der var en af mine Bekendte, der 
forestillede mig for hende. 

HOLM. Og saa har I vel været ude sam- 
men paa Restaurationer og Varietéer? 

POUL. Ja. 

HOLM. Hvor længe har det staaet paa? 

POUL. Et Par Maaneder. 

HOLM. Og hvor meget Gæld har Du saa 
lavet i den Tid? 

POUL. Det ... det ... ja — 

HOLM. Ingen Omsvøb ... lad mig høre 
. . . rent ud af Posen. 

POUL (tager en Lommebog op, tæller sammen). Ja, jeg 

skylder for Øjeblikket 1289 Kroner 75 Øre. 

HOLM. Det var ret. Det er meget anstæn- 
digt. Ja jeg spøger aldeles ikke. Det for- 
nøjer mig, at Du som ung Forretningsmand 
har Rede paa Din Balance . . . Under- 
balance ... og det glæder mig, at Du som 
Kavaler ikke har skyet de Udgifter, som 
den Slags Extravagancer ordenligvis fører 
med sig. Jeg skal betale hvad Du skylder, 
naar Du vil give mig Regningerne . . . 
men samtidig forlanger jeg Dit Ord paa, 
at Dit Forhold til vedkommende Dame 

hører op. 

• 

POUL. Det kan jeg ikke, Fa'r ... det 
maa Du ikke forlange af mig. 

HOLM. Du kan ikke . . . hvorfor? 

POUL. Fordi det er umuligt . . . jeg kan 
ikke forlade Camilla. 

HOLM. Hvad skal det sige? 

POUL. Jeg kan ikke. 

HOLM. Har Du lovet noget . . . eller? 

POUL. Nej slet ikke . . . men vi kan ikke 
undvære hinanden ... vi vilde blive ulykke- 
lige, hvis vi skulde skilles. 

HOLM. Hør lille Poul, tror Du nu ikke 
Du vrøvler? 

POUL. Nej Far ... Du kender ikke Ca- 
milla. 

HOLM. Ganske vist . . . men jeg har 
kendt andre Camillaer. 

POUL. Hun er ikke som de andre. 

HOLM. Nej . . . naturligvis ... det kan 
jeg nok tænke . . . men alvorlig talt, min 
Dreng, hvad er da Din Mening, vil Du for- 
love Dig med hende? 

POUL. Det er jeg ikke bange for. 

HOLM. Der hører altsaa Mod til? 

POUL. Vær bare vittig. 

HOLM. Du er tyve Aar, Poul. 

POUL. Ja, og hun er atten. Vi er begge to 
personlig myndige. Vi har Lov til at for- 
love os. 

HOLM. Bevares ... for saa vidt ogsaa til 
at gifte Jer. 

POUL. Jeg bryder mig ikke om hendes 
Fortid. Hun har kendt nogle Flabe før mig. 
Det er mig aldeles ligegyldigt. 

HOLM. Ja, det forstaar jeg. 

POUL. Nej Du gør ikke. Du er altfor gam- 
meldags til at forstaa saadant noget. Camilla 

er først blevet den Kvinde hun er, da hun 
traf mig. 

HOLM. Det forekommer mig, jeg har læst 
den Bemærkning et eller andet Sted før. 

POUL. Det er meget muligt. Saa har Du 
for en Gangs Skyld læst en ordenlig Bog. 
Som sagt, hvordan hun har været eller ikke 
været, er mig aldeles ligegyldigt. Jeg føler 
hun er den, der er bestemt for mig og 
hende vil jeg ha'! 

HOLM (efter en Pause). Ja, ja, saa er der ikke 
noget at sige til det. Naar Du udtaler Dig 
saa fast og modent, maa jeg naturligvis 
respektere Dine Følelser, ligesom jeg over- 
hovedet altid, saa vidt som muligt, har re- 
spekteret Din personlige Frihed, hvad Du 
maaske vil indrømme. 

POUL. Det har Du. 

HOLM. Du vil altsaa forlove Dig . . . eller 
er forlovet . . . kunde jeg ikke faa den 
unge Dame at se? 

POUL. Hvorfor vil Du det? 

HOLM. Hvorfor? Synes Du det er mærke- 
ligt, jeg gerne vil gøre min tilkommende 
Svigerdatters Bekendtskab? 

POUL. Det kan Du jo ved Lejlighed. 

HOLM. Jeg er baade nysgerrig og læng- 

selsfuld. Kunde det ikke lade sig gøre 
idag? 

POUL. Hvordan? 

HOLM. Jeg mener, kunde hun ikke komme 
her op et Øjeblik nu i Formiddag? 

POUL. Paa Kontoret 

HOLM. Ja, ved Du ikke, hvor hun er? 

POUL. Jo. 

HOLM. Kan Du da ikke sende Bud efter 
hende? 

POUL. Hvad er Meningen, skal det være 
Spøg? 

HOLM. Hvorfor skulde jeg spøge. Det er 
mit venligste Alvor. Jeg vil gerne se og 
tale med den unge Dame. Det kan da ikke 
forbavse Dig, efter hvad Du har betroet 
mig. 

POUL. Hun sidder henne paa Café Fran- 
$ais. Jeg kan telefonere og spørge om 
hun vil. 

HOLM. Det er jo lige her ved. 

POUL (rejser si«). Hun er sammen med en 
Ven af mig . . . Neergaard. 

HOLM. Ja, han behøver vel ikke at komme 
med? 

POUL. Nej, han holder hende bare med 
Selskab. 

HOLM. Ja, telefoner saa. 

POUL (til Telefonen, ringer). 15 — 29 . . . Tak 

. . . er det Frangais? Er det Andersen . . . 
det er Grosserer Holm. 

HOLM (for sig). Grosserer! 

POUL. Er Frøken Siewers til Stede? Vil 
De bede hende komme et Øjeblik til Tele- 
fonen. 

HOLM. Gør hende nu ikke forskrækket. 

POUL. Aa, hun er ikke . . . Hallo . . . 
er det Dig ... det er Poul . . . Hør, kan 
Du ikke komme hen til mig paa Kontoret 
. . . ja, jeg vil gerne tale med Dig . . . 
Nej, jeg kan ikke gaa herfra . . . Der er 
ikke noget paa Færde . . . jeg vil blot tale 
med Dig . . . Nej, lad ham bare blive sid- 
dende . . . Ikke Spor af skør ... det skal 
Du nok faa at se. Kommer Du saa med 

det Samme? Godt . . . (ringer *f, ti! Holm) Nu 

kommer hun. 

HOLM. Det var morsomt . . . undskyld et 

Øjeblik (ud i det forreste Kontor). 

POUL. Hvad Pokker har han i Sinde. 

HOLM (tilbage). Nu bliver vi ikke forstyrrede 
. . . skal vi tænde en Cigar, (byder ham) ja 
forudsat, det ikke generer Din Kæreste. 

POUL (tænder). Tak . . . nej, hun ryger selv. 

HOLM. Saa . . . det glæder mig . . . (sætter 

sig i sofaen). Fortæl mig ellers lidt om hende 
. . . hun er vel køn? 

POUL. Det er hun . . . storartet. 

HOLM. Talenter? 

POUL. Aa nej . . . hun synger lidt. 

HOLM. Har hun Formue? 

POUL (arrigt). Nej . . . 

HOLM. Ja, jeg tillod mig blot at spørge. 

POUL. Der er hun. (Det banker paa Døren til Trappen). 

HOLM. Saa luk op. 

POUL (lukker op for Camilla). 

15de SCENE. 

CAMILLA. Goddag (ser Holm, der har rejst sig). 

POUL. Det er min Fa'r . . . Frøken Sie- 
wers. 

HOLM. Min Frøken. 

CAMILLA. Gud, hvad er den af? 

POUL. Jeg har fortalt Fa'r om vort For- 
hold, Camilla. 

CAMILLA. Er Du blevet opdaget ... og 
jeg, som troede, Du var alene. 

HOLM. Vil Frøkenen ikke tage Plads? 
CAMILLA. Jo Tak — (slænger sig i sofaen) men 

hvad Skal jeg . . . (setter et Par store uskyldige Barne- 
øjne op ti! Holm og spidser Mund). Lille Putte har 

ikke gjort noget. Lille Putte meget artig 
lille Pige. 

POUL. Vær nu ikke saa fjantet, Camilla. 
Dette her er Alvor. % 

CAMILLA. Hvad er Alvor, lille Puttemand? 
Putte forstaar ikke et Ord. 

HOLM. Min Søn Poul har betroet mig, at 
han var saa lykkelig at være forlovet med 
Dem. Jeg har derfor ønsket at hilse paa 
Dem. 

CAMILLA. Nej — Puttemand, har Du stuk- 
ket den ud . . . nej, Du er dog en Trille. 
Det er for Resten en rigtig pæn Fa'r, Du 
har; hvorfor har man ikke set Dem før? 

HOLM. Sig mig lille Frøken . . . hvis De 
et Øjeblik vilde samle Deres smaa fortryl- 
lende Tanker ... vil De ha' Drengen? 

CAMILLA. Ha' ham ! De mener saadan med 
Ring og Familie . . . nej mange Tak, Hr. 
Grosserer, det er altfor megen Venlighed. 

POUL. Det er ikke Dit Alvor, Camilla, husk 
hvad vi to har talt om. 

CAMILLA. Ved Gud, Puttemand, Du er 
meget sød, og jeg elsker Dig højt, men jeg 
tror ikke, jeg kunde holde Dig ud i Længden. 
Jeg vilde vist blive Dig lynende utro, Putte- 
mand . . . Haha ... det er saamænd let nok at 

Gastav Esmann: Fader og Søn. 4 

blive gift. Der er ogsaa en Tryllekunstner, 
der har friet til mig, ude fra Cirkus. 
Ham kunde jeg komme til at rejse rundt 
med og række ham Apparaterne og faa 
Stokkeprygl og det hele ... det er et 
rigtigt Mandfolk . . . men jeg troer helst, 
jeg vil spøge lidt endnu. Og (rejser sig) saa 
er det vist bedst, jeg anbefaler mig . . . 
dette trækker op til at blive scenisk — Far- 
vel, Hr. Grosserer og Tak for Tilliden . . . 
De boer nydeligt . . , Farvel Puttemand . . . 
en anden Gang . . . mellem Himmel og 

Jord. (Vifter med Hunden, ud af Døren ti! højre). 



16de SCENE. 

HOLM (op mod venstre, halvt leende, halvt hovedrystende). 

Vor Herre bevares . , . (vender sig pludselig) Poul, 

hVOr Skal Du hen? (stiller sig op i Vejen for ham). 

POUL (der har grebet sin Hat). Lad mig gaa 

(vil ud efter Camilla). 

HOLM (tager ham i Armene). Du bliver. Er Du 

blevet gal? 

POUL. Slip mig ... Du har ikke Lov — 

HOLM. Ikke det . . . nej, ikke om jeg saa 
skal binde Dig, Knægt, kommer Du ud af 

Døren, (ryster ham frem og tilbage) forStaar Du 

POUL (skriger). Fa'r! 

FRU HOLM (aabner Døren til venstre). Holm! 

HOLM (rasende). Hvad vil Du . . . luk den 
Dør! 

FRU HOLM. Ja, ja (lukker). 

HOLM (slynger Poul hen 1 Sofaen, drejer Nøglen om i 
Døren til højre og stikker den i Lommen). Jeg Skammer 

mig paa Dine Vegne som en Hund. Havde 
det været et skikkeligt lille Pigebarn, som 
jeg først bildte mig ind . . . men saadan 
en forkludret og fordærvet Tøs, der frækt 
gør Nar lige op i Næsen paa os begge to 
. . . hende vil Du rende efter og skabe 
Dig for . . . Du maa jo være syg, sinds- 
syg . . . men Du kan stole paa, jeg skal 
faa Dig kureret. 

POUL (i arrig Graad). Det er haardt. 

HOLM (vender sig). Ja Du har Ret ... at 
være blød. 

POUL (op). Jeg vil sige dig en Ting, Fa'r 
... Du kan gøre, hvad Du vil og haane 
mig saameget du vil . . . hun er alligevel 
den eneste, jeg bryder mig om, og hvis jeg 
ikke maa faa Lov at være sammen med 
hende, saa vil jeg ikke være her længere 
. . . saa gaar jeg min Vej . . . jeg rejser. 

HOLM (staar et Øjeblik, derpaa roligt). Godt, Du skal 
komme til at rejse. (Hen og aabner Døren til det yder- 
ste Kontor). Løvgaard. 

4* 

17de SCENE. 

LØVGAARD (ind). Hr. Grosserer. 

HOLM. Det er jo idag, Malakka sejler? 

LØVGAARD. Ja, i Eftermiddag Klokken 3, 
Hr. Grosserer. 

HOLM. Véd De, hvor langt den skal? 

LØVGAARD. Hele Routen, lige op til Wladi- 
wostok. 

HOLM. Vil De ringe ud til Kompagniets 
Kontor, og hilse fra mig og bede om en 
Passagerplads til min Søn ... og hvis Kap- 
tejnen er til Stede sige, at jeg selv kom- 
mer ud og taler med ham — (ser paa uhret) 
om en lille Timestid — og giv mig saa 
strax Besked. 

LØVGAARD. Vel, Hr. Grosserer. (Ud). 

18de SCENE. 

HOLM. Ser Du, min Dreng, nu lægger vi 
al Hidsighed og Vrede til Side og taler et 
Øjeblik sammen som fornuftige Venner. Det 
jeg nu har besluttet med Hensyn til Dig, 
er jo ikke for at gøre Dig Fortræd. Men 
jeg fik før et Indblik i Din Karakter eller 
rettere i Dit Udviklingsstandpunkt og den 
Sindstilstand, hvor i Du for Tiden befinder Dig, 
som gør det til min Pligt som Din Fader 
at skride ind. 

Du bemærkede før idag, at Fejlen mellem 
os to var ikke alene Din. Det har Du paa 
en Maade Ret i. Jeg har begaaet den Fejl 
at give Dig for meget Spillerum og tro Dig 
ældre, end Du var. Det kommer af, at 
efterhaanden som jeg følte mig mere og 
mere alene her i Hjemmet, som Du maaske 
har lagt Mærke til, længtes jeg efter, at Du 
skulde blive stor, saa jeg kunde slutte mig 
til Dig og have den Glæde at faa noget 
rigtigt ud af Dig, en Gentleman og en 
dygtig Forretningsmand. Det er nu foreløbig 
mislykkedes for mig. Du er kommet ind i 
et galt Spor herhjemme, og Du skal rykkes 
væk fra alt det Snavs, Du efterhaanden har 
rodet Dig ind i. 

Det er sandt, lad mig faa den Opskrift paa 
Din Gæld, Du havde før. 

POUL (rækker ham). Værs' god. 

HOLM. Tak (putter den i Lommen). Det er 

altsaa min Mening, at Du nu sejler med 
Malakka til Østasien, og saa sørger jeg for, 
mens Du er undervejs, at der er en Plads 
til Dig i en af Byerne derovre, hvor Du 
kan begynde. Saa haaber jeg, det gaar paa 
den Maade. Jeg haaber det alvorligt, Poul 
. . . Det er ikke med Glæde, jeg giver 
Afkald paa at beholde Dig hos mig. Jeg 
havde ventet mig noget andet af disse Aar, 
som nu kommer. Vil Du love ikke at skuffe 
mig, Poul? 

POUL (bevæget). Hvornaar maa jeg da komme 
hjem. 

HOLM. Naar Du kan takke mig, fordi jeg 
sendte Dig ud. 

19de SCENE. 

LØVGAARD (i Døren til Kontoret). Jeg Skulde 

hilse Grossereren og sige, at alt skulde være 
til Tjeneste efter Ønske (tilbage). 

HOLM. Tak (rejser sig). Ja, lad os saa gaa ind, 
for at Du kan sige Farvel til Din Moder 
og Søster og faa Din Kuffert pakket. Jeg 
følger Dig selv ombord. 

POUL (rejser sig. De gaar ind sammen til venstre. Poul med 
Lommetørklædet for Øjnene. Holm med Armene om hans Skulder). 

Tæppe. 



ANDEN AKT 



Scenen forestiller en lukket Veranda (eller Havestue) i Gros- 
serer Holms Landsted ved Kysten. Et højt lyst Rum, dekoreret 
fresco i LoggiastH, lyst møbleret med Sommermøbler. Mange 
Blomster og Planter. Magelige Siddepladser omkring et Bord i 
Midten. 

I Baggrunden store Vinduer med Markiser (eller Persienner). 
Bred, aabenstaaende Dobbeltdør, hvorfra man gaar lige ud i 
Haven, der tænkes at sænke sig terrasseformigt ned til Vandet. 
Et Par store fritstaaende Træer. Udsigt over Øresund. 



1ste SCENE. 

NEERGAARD (1 Ridedragt, rød Frakke o. s. v. fra Haven. 
Slaar let 1 Bordet med sin Ridestok). Staldvagt! 

BREMER (fra venstre, i samme Kostyme; tørrer sig om 

Munden). Halløj ! Er Du der allerede ! God- 
morgen. 

NEERGAARD, borgen! Er I færdige? 
Vognen kommer strax. 

BREMER. Hvor skal vi mødes? 

NEERGAARD. Ved Eremitagen. Galoppen 
begynder Klokken 10. 

BREMER. Saa er der jo Tid nok. Har Du 
faaet Frokost? 

NEERGAARD. Naturligvis! Jeg var her for 

en halv Time Siden! (sætter sig ved Bordet). 
BREMER. Cigaret! (byder ham). 

NEERGAARD (tænder). Tak! Hvor er Agathe? 

BREMER (sætter sig ved den anden Side af Bordet). 

Hun drikker The . . . (tænder; . . . oppe hos 
sig selv. 

NEERGAARD (slaar sig med Ridestokken paa Benet). 

Hvorfor Fanden staar I altid saa sent op? 

BREMER. Fordi vi ligger længe! 

NEERGAARD (ser paa ham). Du er morgen- 
gnaven! 

BREMER. Du med! 

NEERGAARD. Aftalen var Kl. 9. 

BREMER. Ja, jeg kan ikke saadan fare 
op og ud paa en Hest, før jeg har spist og 
sundet mig . . . ellers kaster jeg op. 

NEERGAARD. Du bliver s'gu aldrig Rytter. 

BREMER. Jeg har heller aldrig ønsket at blive 
Rytter. Det var Agathe. 

NEERGAARD. Rigtig! Naar Konen vil ride, 
maa Manden ride med. 

BREMER. Talemaader ! — Nu har jeg ogsaa 
Ubehageligheder med Camilla. 

NEERGAARD. Saa! Hvad gør hun? 

BREMER. Ja — hun beklager sig. Jeg 
faar det ene Brev efter det andet (uger et frem) 
. . . skriver, jeg forsømmer hende. 

NEERGAARD. Vil hun ogsaa ride? 

BREMER. Det skulde ikke undre mig. 
Hende kan jeg ligeledes takke Dig for. 

NEERGAARD. Ligeledes? 

BREMER. Ja, det var vel i alt Fald ikke 
min Kones Ønske! 

NEERGAARD. Naa, nej . . . maaske ikke 
direkte! 

BREMER. Hvad mener Du! Sommetider 
kan jeg blive aldeles rasende paa Dig. Det 
er Dig, der har skaffet mig alt det paa 
Halsen, Væddeløbsheste og Elskerinder . . . 
Jeg egner mig slet ikke til Elskerinder. 

NEERGAARD. Du klagede over, at Du 
kedede Dig . . . ikke havde nydt Din Ung- 
dom . . . altid kun havde tænkt paa Kar- 
riere og Fornuftpartier. Jeg havde ondt af 
Dig. 

BREMER. Du har altid været saa op- 
ofrende. 

NEERGAARD. Skulde jeg mene. 

BREMER. Jeg holder Hestene — og Du 
rider dem. 

NEERGAARD. Vi er da i Kompagni. 

BREMER. Jo tak. 

NEERGAARD. Nu skal Du se! Hvis Mister 
Snab vinder Københavns Steeplechase — 

BREMER. Hvis Mister Snab ikke vinder, 
bliver den solgt ... og Lady Hopeless med 
... og hele Menagen lagt om paa en anden 
Volte. Jeg kan ikke længer, og min elskede 
Svigerfa'r er jeg bange for . . . 

NEERGAARD. Jeg troede, Agathe havde 
tilstrækkeligt Haanden paa den gamle. 

BREMER. Han har faaet Hjælpetropper. 

NEERGAARD. Hvem? 

BREMER. Min ærede Svoger er kommen 
hjem. 

NEERGAARD. Poul? 

BREMER. Ja. 

NEERGAARD. Har han Konen med? 

BREMER. Kone, Tjenerskab og 26 Kuf- 
ferter. Den gamle er ellevild. 

NEERGAARD. Men hvornaar? Fortæl for 
Pokker. Det er jo vældig interessant. 

BREMER. De rullede op i Gaar Aftes. De 
var kommen over Gedser og kørte lige 
herud i Victoria og med Bagagevogn . . . 
som et Fyrstepar. Det skulde se ud som en 

Overraskelse, men jeg har den Gamle mis- 
tænkt for, at han var underrettet! — Fru 
Lund flyttede ind i Gaar Formiddags. 

NEERGAARD. Det var da Fanden, at jeg 
ikke blev til Middag i Gaar. Det havde 
været morsomt at møde Poul. 

BREMER. Nu kan Du jo møde ham. Men 
Du skal ikke være sikker paa, det bliver 
saa grinagtigt. 

NEERGAARD. Er han ikke den gamle? 

BREMER. Komplet forandret. 

NEERGAARD. Stor paa det . . .? 

BREMER. Fuldstændig ugemytlig . . . tør, 
kedelig . . . umulig. 

NEERGAARD. Det var Satans! 

BREMER. Jeg troer kun, han tænker paa 
Forretninger. 

NEERGAARD. Tjener han Penge? 

BREMER. Det mærker man paa det hele. 
Han har jo smækket en mægtig Forretning 
op i Shanghaj sammen med Konens Broder. 

NEERGAARD. Hvordan er hun? 

BREMER. Dejlig! Pragtfulde Tænder. Jeg 
troer ikke, Du skal gøre Kur til hende. 

NEERGAARD. Amerikanerinde? 

BREMER. Ja, det vil sige, hun er jo af 

dansk Familie, men født derovre, og evro- 
pæisk opdraget. Hun taler dansk — fuld- 
stændig. 

NEERGAARD. Satans — saadan skulde 
man have baaret sig ad. 

BREMER. Hvad mener Du? 

NEERGAARD. Stukket af, ligesom Poul . . . 
og blevet Forretningsmand . . . Cosmopolit. 

BREMER. Troer Du egentlig, Du havde 
egnet Dig til det? 

NEERGAARD. Nej — kan gerne være, jeg 
egner mig bedre til at være herhjemme. 
Her er jo ogsaa ganske angenemt. 

BREMER. Saamænd er her saa . . . saa- 
længe man kan holde den gaaende. Men 
jeg er bange for, at jeg i alt Fald for mit 
Vedkommende bliver nødt til at stikke Piben 
betydelig ind. Det lader til, at Poul vil 
reformere Forretningen her og sætte den i 
Forbindelse med sin egen derovre. De røg 
strax løs i en lang Disput i Aftes, og faar 
Poul først fat i Bøgerne og ser, hvad Agathe 
°g ) e g har trukket i de senere Aar, bliver 
der sikkert indført visse Besparelser. 

NEERGAARD. Ja, ja. Du er og bliver dog 
gift med Datteren i Huset. Du faar s'gu 
alligevel Dit paa det tørre. 

BREMER. Det haaber jeg — men Du 

bliver maaske nødt til at se Dig om efter 
en anden Kilde. 

2den SCENE. 

AGATHE (fra venstre, i Ridedragt, rød Jaket). God- 

morgen! Godmorgen! Carl Valdemar! 
NEERGAARD. Vel opstaaet? 

AGATHE (rækker ham mat Haanden). Aa, jeg Ved 

ikke, jeg føler mig lidt utilpas. 

NEERGAARD. Er det Maven? Tag en 
Bitter. Carl, hent Angosturaen. 

AGATHE. Nej vist ikke. Jeg vil ikke have 
Bitter. 

NEERGAARD. Jeg hører, Broderen er 
kommen. 

AGATHE. Ja, og min Svigerinde — Næh, 
hvor jeg har det væmmeligt (tager sig m Hovedet). 

NEERGAARD. Det kender jeg! Det gaar 
over, naar vi galopperer . . . bare man faar 
rystet Pæren. 

AGATHE. Hvad er det for et Sprog — 
maa jeg være fri. 

NEERGAARD. Jo! Maa man ikke sige Pære? 

AGATHE. Aa, Carl! 

BREMER. Ja! 

AGATHE. Den Brosche kradser mig! Gaa 
op og hent en anden . . . den, jeg plejer at 
ride med! 

BREMER. Ja, nu skal jeg kalde paa Jom- 
fruen. 

AGATHE. Naar jeg beder Dig om at gaa, 
er det ikke, for at Du skal kalde paa Jom- 
fruen. Hun kommer bare med en forkert 
. . . Gør nu som jeg siger, og lad være 
med at irritere mig. 

BREMER. Hov ... hov — 

NEERGAARD. Ja, gaa nu for Fanden ! Hun 
bliver bare rasende. 

AGATHE. Altid skal han irritere mig. 

BREMER (mod venstre). I er venlige. Det 
bliver vist en hyggelig Ridetur! (od). 

3die SCENE. 

AGATHE (rækker Neergaard Brasenen, hun bar taget af, 
idet bon lader Stenene spille). Er den ikke pæn 

kinesisk! Jeg fik den af min Svigerinde. 

NEERGAARD, Jo! (nekker den tilbage). Hvad er 
der i Vejen? 

AGATHE. Stilken er for lang! 

NEERGAARD. Jeg mente — ellers! 

AGATHE. Aa, det er de Mennesker, der 
er kommet væltende. Her bliver jo ikke til 
at være. Heldigvis har man da sin Lejlig- 
hed og kan flytte til Byen. 

NEERGAARD. I Juli Maaned! 



63 



AGATHE. Det er mig fuldstændig ligegyl- 
digt- J e g vil v ® re i Fred. Og det vil jeg 
sige Dig med det samme, Carl Valdemar 
... det var derfor jeg sendte Carl bort . . . 
jeg vil ikke paa nogen mulig Maade have, 
de mærker den mindste Smule mellem os to. 

NEERGAARD. Næh, hvordan skulde de 
ogsaa mærke . . . 

AGATHE. Aa, jeg kender Poul igen, han 
ser alting. Han gaar allerede omkring med 
sit modbydelige Grin, som jeg husker, han 
altid saa paa Mama og mig med. Du vover 
ikke at tillade Dig Dit sædvanlige Frisprog 
overfor mig, naar de er tilstede . . . Din 
Banden og Din Jargon. Det er bedst, Du i 
det hele taget vænner Dig af med det; 
mig morer det absolut ikke. 

NEERGAARD. Ja, ja. Jeg kan saa udmær- 
ket godt lade være at tale til Dig — stor- 
artet. Forresten er det jo noget komplet 
Nonsens det hele. Jeg kender jo ogsaa 
Poul . . . vist bedre end I andre. Lad mig 
blot faa ham paa Tomandshaand et Par 
Gange, saa skal jeg svare for, han bliver 
ligesaa gemytlig som i gamle Dage. 

AGATHE (ser Poul gennem Havedøren). Ja, Du kan 
tro det. — Der er han. (De fjærner 8lg Hdt fra 
hinanden). 

4de SCENE. 
POUL (fra Haven). God Morgen. 

AGATHE. God Morgen, Poul ... har Du 
sovet godt. 

POUL. Tak, upaaklageligt . . . Jeg kommer 
for Resten fra Vandet. 

AGATHE. Og Ethel ... hun var lidt træt 
iaftes. 

POUL. Saa ... det plejer hun ikke . . . 
hun kommer vist strax ned . . . undskyld, 

Vil Du ikke forestille mig (viser mod Neergaard). 

AGATHE. Nej, kender Du ikke — 

NEERGAARD (mod Poul). God Dag, Poul og 
velkommen hjem . . . 

POUL. Aa, Neergaard . . . Carl Valdemar. 
God Dag, Du . . . hvordan har Du det? 

NEERGAARD. Tak, og Du? 

POUL. Jeg kendte Dig ikke strax i Uni- 
formen. 

AGATHE. Vi skal ud og ride. 

POUL. Det kan jeg slutte mig til. 

NEERGAARD. Vi træner for Tiden. Idag 
skal vi galoppere 3000 Meter. 

AGATHE. 3200. 

POUL. Træner Din Mand ikke med? 

AGATHE. Jo, Carl rider ogsaa. Carl Valde- 
mar og han træner Hestene. 

NEERGAARD. Og Fruen pacer os. 

AGATHE. Vi danner et lille Konsortium. 

POUL. Ja, I holder jo Væddeløbere. Jeg 
har af og til læst Notitser om det i Aviserne 
hjemmefra. Hvad er det I kalder Jeres 
Stald? Captain . . . Mylord . . . Sprin . . . 

NEERGAARD. Captain Springflower. 

POUL. Rigtig, jeg vidste, det var noget 
med Spring. 

AGATHE. Jeg begriber for Resten ikke, 
hvor Carl bliver af — 

NEERGAARD (ser paa sit Manchetuhr). Ja, OHI fem 

Minutter maa vi af Sted. 

POUL. Er han ikke oppe endnu? 

AGATHE. Jo, han var her før. 

NEERGAARD. Han kan vel ikke finde 
Broschen. 

AGATHE. Jeg vil selv gaa op ... De 
Herrer har vist nok at snakke alene om. 



5te SCENE. 

NEERGAARD. Det er Pokkers morsomt at 
se Dig igen, Poul. 

POUL. Tak i lige Maade. Du har holdt 
Dig til Huset. Det var trofast af Dig. 

Gustav Esmann: Fader og Søn. 5 

NEERGAARD. Aa, det var først et Par 
Aar, efter at Du var rejst, at jeg begyndte 
at komme igen. Strax var jeg jo temmelig 
misliebig i Familien, som Din Fordærver. 

POUL. Naa, det genoprettede Du? 

NEERGAARD. Ja, først fulgte jeg ved Din 
Mor's Begravelse. 

POUL. Maa jeg takke for Æren. 

NEERGAARD. Jeg havde ogsaa sendt Krans. 

POUL. Og det kunde de ikke staa for. 

NEERGAARD. Saa tillod jeg mig at gøre Visit. 

POUL (nikker). Med smaa Skridt. 

NEERGAARD. Og Aaret efter blev jeg invi- 
teret til Din Søsters Bryllup. 

POUL. Ja, Sorgen forener ... Og saa sad 
Du igen paa Flæsket, hva! Din Fandens 
Hankat? 

NEERGAARD. Naa, naa ... Du bruger 
saa umiddelbare Udtryk. 

POUL. Synes Du . . . saa vil jeg være 

endnu grovere. Hvad lever Du af? 

» 

NEERGAARD. Hvadbehager? 

POUL. Ja, hvad lever Du af. Hvor faar 
Du Penge fra (drejer ham rundt) til Rævefrakke 
... til Heste ... til at lade Dig barbere 
for . . . naa, Du barberer maaske Dig selv? 

NEERGAARD. Det gør jeg for det første. 
For det andet har jeg da mit Embede. 

POUL. Hvad har Du ... er Du Embeds- 
mand . . . dansk Embedsmand? 

NEERGAARD. Det er jeg vel nok. Jeg er 
Assistent i Ministeriet . . . under Din Svoger. 

POUL. Du er Assistent — ovenikøbet hos 
min Svoger . . . har Du flere Sekretær- 
poster? 

NEERGAARD. Ja i Galopklubben ... der 
er jeg Sekretær. 

POUL. Og i Galopadeforeningen er Du for- 
modentlig Fordanser, og Bibliotekar i Alliance 
bearnaise og Komitémedlem ved Damernes 
Snusdaaseudstilling og Inkasserer i Selskabet 
til uforskammede Idioters Livsforsørgelse! 
Springflower! Du er en dejlig Plante, (rasker ham). 
Aa, Du ægte danske, dovne, frække Lømmel 
. . . hvor jeg havde Lyst til at gi* Dig en 
Dragt solide engelske Klø! o Boxerstniing) Come 

On (stikker ham halvt i Spøg en). 

NEERGAARD. Poul, er Du gal, skal det 
være Alvor? 

POUL (bearbejder ham). Nej — det er kun Spøg 
. . . forsvar Dig dog . . . come on . . . 
I say, come on . . . Saa kan han ikke en Gang 

bOXe, den SpOrtSklOWn? (giver ham et Stød til). 

NEERGAARD. Aa, saa hold nu op. 

5* 

6te SCENE. 

BREMER og ETHEL (i kinesisk Morgenkjole med en lille Vifte) 

fra Haven. 

BREMER. Halløj — slaas I? 

POUL. Nej, vi leger bare. Jeg lærer Carl 
Valdemar at boxe (tii cari Valdemar) Du skal nok 
blive flink . . . blot et Par Omgange endnu. 

NEERGAARD. Tak, vil Du ikke præsentere 
mig for Din Kone. 

POUL. Ethel, maa jeg forestille Dig Hr. 
Assistent Neergaard, en fin Ven af Huset — 

ETHEL (rækker ham Haanden). God Dag tlVOr- 

dan har De det? 

NEERGAARD. Tak . . . hvad synes Fruen 
om at være kommet til Danmark. 

ETHEL. Aa, her er smukt . . . Men jeg 
har jo ikke set mange, jeg mener Folk, 
endnu. 

POUL (slaar Neergaard paa Skulderen). Saa Se paa 

ham . . . han er repræsentativ ... en af 
Nationens Blomster, Springflower, (mod Bremer) 
og Dig har han faaet til at jumpe med . . . 
I har i det hele udviklet Jer. 

BREMER. Ja hvorfor skulde vi staa i 
Stampe, mens Du blev kinesisk Nabob . . . 
hver sit, lille Poul . . . som Kalv Du sprang 
fra Baasen — 

POUL. Og kommer hjem og finder Dig som 

en boeuf å la mode — fuldkommen rigtig 
. . . der er Din Kone. 



7de SCENE. 

AGATHE (ni Bremer). Men Gud, hvor har 
Du været henne? Jeg har støjet hele Huset 
rundt. 

BREMER. Jeg mødte Ethel — vi gik en 
Tur i Haven. 

AGATHE. God Morgen, søde Ethel (omfavner og 
kysser hende) . . . undskyld jeg er lidt for- 
styrret, men vi skal ride, og Carl skulde 
hente min Brosche. 

BREMER. Det er Vel den (rækker hende). 

AGATHE. Tak, (sætter den pta). Har Du fore- 
stillet Carl Valdemar? 

POUL. Jeg har besørget det. Springflower 
er fremført i fineste Form. 

NEERGAARD. Jamen, nu maa vi sande- 
lig . . . 

AGATHE. Javist — undskyld, søde Ethel 
. . . imorgen rider vi to med Carl Valde- 
mar . . . farvel — farvel . . . kom saa, 
Carl, hei Carl Valdemar ... vi ses til 
Lunch — 

BREMER og NEERGAARD. Farvel — 
Farvel. 

(Alle tre ud gennem Haven, vinkende med Ridepiskene). 

8de SCENE. 

POUL Havedøren, ser efter dem). Trio Spring- 

flowers! Sikken et Nummer for en Varieté! 

ETHEL. Du var lidt slem, min Ven. 

POUL. Aa, de har godt af at blive nakket. 
De har gaaet her og spillet op. Jeg forstaar 
blot ikke den gamle. 

ETHEL. Din Fa'r, Poul . . . ham kan jeg 
forfærdelig godt li\ Men jeg synes ikke, 
han er rigtig glad. 

POUL. Nej, der er noget, der trykker ham. 
Det har jeg ogsaa mærket. 

ETHEL. Vi vil hjælpe ham. 

POUL (nikker). Der er han. 



9de SCENE. 

HOLM (fra venstre). Nej Godmorgen, Børn . . . 
oppe allerede. 

ETHEL og POUL (hen ni ham). Godmorgen — 
Godmorgen, Fa'r. 

HOLM. Har I sovet godt. Du Ethel, har 
Du faaet udhvilet? 

ETHEL. Jo Tak — man sover godt i Danmark. 

HOLM. Du straaler jo ogsaa som Morgen- 
solen, (tii Poul) og Du, hvordan smager det 
saa at være hjemme? 

POUL. Det skal jeg fortælle Dig, naar jeg 
har smagt det noget længer. Hvordan er 
det med at spise Frokost her i Huset. 

HOLM (hen og ringer). Har I ikke faaet The? 

ETHEL. Jo vist. 

POUL. Ethel har. Jeg var gaaet i Vandet, 
før den kom op, og nu maa jeg be' Dig 
om min Mad, Fader. 

HOLM. Vi spiser sammen. Jeg plejer at 
faa mit Morgenmaaltid herud (tii Husjomfruen, 

der fulgt af en Pige kommer ind med Bakke og Service). 

Jomfru Henriksen, en Kuvert til, til min Søn. 

JOMFRU HENRIKSEN. Jeg har taget med 
til den unge Grosserer. (Pigen dækker Bord) Øn- 
sker Fruen ogsaa. 

ETHEL. Nej Tak. Aa jo, et Par Kopper. 

HOLM (tager Plads til højre). Værs'god. 

POUL (tager piads tii venstre). Lidt mer Skinke, 
Jomfru Henriksen. (Henriksen nikker tii pigen, der 

gaar ud). 

ETHEL (bag Bordet). Maa jeg skænke, (ni Hoim) 
The eller Cacao — 

HOLM. Tak, The. 

ETHEL (skænker). Cacao til Dig? 

POUL. Tak. — (Jf. HENRIKSEN byder rundt, Pigen 
ind med Skinke). 

ETHEL. Og saa stjæler jeg mig en lille 

Kop The selv ... og en af de smaa Cakes 
til . . . kan jeg ikke modstaa. 

HOLM. Det er Henriksens berømte smaa 
brune. 

POUL. Din Slughals, skal Du nu spise igen? 

ÉTHEL. Maa jeg ikke ha' Lov, Fa'r. 

HOLM (tager hendes Haand). Alt, hvad Du Vil. 

JOMFRU HENRIKSEN. Er der andet, Her- 
skabet ønsker. 

ETHEL (nikker venligt). Nej Tak, nu troer jeg 

Vi har hvad Vi behøver. (Henriksen og Pigen ud, 
Etbel tager Holm og Poul i hver sin Haand). Nu sidder 

vi godt, ikke? 

POUL. Storartet. 

HOLM. Ja, det er saamænd længe siden, 
jeg har siddet saa hyggeligt ved et Thebord. 
Jeg kan ikke engang huske hvornaar. 

POUL. Naa gamle, nu er det bedst, Du 
kommer lidt i Forhør. Hvordan har Du 
sovet inat. 

HOLM. Tak, som jeg plejer. Det vil sige 
ikke videre godt i den senere Tid. 

POUL. Nej, Ethel og jeg var nok enig om, 
at Du ikke saa rigtig fed og veltilpas ud. 

HOLM. Saa, jeg fejler ellers ikke noget, jeg 
véd af. Jeg bliver gammel naturligvis. 

POUL. Nej, den klarer Du Dig ikke med. 

Det er Humøret, vi mener. Hvad er der i 
Vejen. 

HOLM. Er jeg ikke henrykt over, I er 
kommet. I skal saamænd ikke se mig be- 
drøvet, før I rejser. 

POUL. Det er nydelig sagt, men det er ikke 
Komplimenter, vi be'r om. Det er Be- 
kendelser. 

ETHEL. Værs'god og bekend. 

POUL. Har Du Pengesorger, saa kom til mig. 

HOLM. Aa, vil Du ikke række mig 

ETHEL. Og har Du Hjertesorger, skal Du 
komme til mig. 

HOLM (klapper hende). Jeg vilde ønske, jeg 
havde dem. Nej Børn, med mig er der ikke 
saadan noget i Vejen, som man paa staaende 
Fod kan bekende eller sige . . . Det er kun, 
hvad der følger med at blive gammel. 

POUL. Han vil ikke ud med Sproget. 

HOLM. Mer Skinke, min Dreng. 

POUL. Nej Tak. 

ETHEL. Han ler af os. 

HOLM. En til af Henriksens smaa brune 

(rækker Fadet ben mod Ethel). 

POUL. Aa Gud véd, om han er saa stor 
en Helt, som han lader. 

ETHEL der). Jeg kan ikke flere. 

HOLM. Saa vil jeg ønske Jer velbekomme, 
Børn. 

POUL Og ETHEL. Tak. (De rejser sig. Holm rin- 
ger. Henriksen og Pigen ind og tager ud). 

POUL (byder Holm Clgsret). Vil Du ryge? 

HOLM. Lad gaa. (De tænder). 

ETHEL (hen i Døren). Hvor Solen skinner do- 
vent paa alting idag. (Udenfor og betragter Udsigten). 

HOLM. Hvad har I tænkt at foretage Jer? 

POUL. Skal Du ind? 

HOLM. Nej, jeg holder Ferie. Løvgaard 
ringer, hvis der er noget. Hvad mon Ethel 
har Lyst til. 

POUL. Ethel! 

ETHEL. Ja — (ind). 

POUL. Fa'r spørger, hvad Du har Lyst 
til idag? 

ETHEL. Jeg véd ikke. Hvad vil I? 

HOLM. Ja, jeg bliver hjemme. 

ETHEL. Saa bliver jeg hos Dig ... jeg vil 
hvile mig og pakke ud. Du skal se mine 
Pariserkjoler. 

POUL. Og jeg troer, jeg vil tage ind og 
se, hvordan der staar til paa Kontoret. 

HOLM. Den første Dag! 

POUL. Jeg længes efter at sætte mine Ben 
paa et Kontor og lugte Penge og Postsager. 
Jeg længes efter at se det gamle Hul igen 
og hilse paa Løvgaard og snakke med Kap- 
tejnerne. Der er vel sket mange Forandringer? 

HOLM. Nej, hvad skulde der være for- 
andret? Alt gaar som det gik i Din Tid. 

POUL. Det var 

ETHEL. Staar Pouls gamle Pult der endnu 
... (di Poul) den Du har fortalt mig om. 

HOLM. Ja, den staar hvor den stod, inde 
hos mig. 

POUL. Hvem sidder ved den nu? 

HOLM. Nu sidder der ingen. Fru Lund sad 
der en Tid. Hun blev min Sekretær, da du 
var rejst. 

POUL. Ja, nu husker jeg, Du skrev om 
det . . . Enken efter den brave Kaptejn Lund. 
Er hun ikke længere paa Kontoret? 

HOLM. Nej, hun arvede lidt Penge ... og 
saa foretrak kun at tage Hjemmearbejde 
. . . Oversættelser og den Slags. 

ETHEL. Var det en ung Dame? 

POUL. Nydelig . . . altfor smuk til kontor- 
arbejde. 

HOLM. Ja, («er paa sit uhr) . . . hvis det er 
Dit Alvor, Du vil ind, kan Du naa Halv- 
ellevetoget. 

POUL (op). Vel er det mit Alvor. 

HOLM (med Klokken). Skal der spændes for? 

POUL. Nej, jeg gaar . . . halvelleve . . . 
det er jo Etatsraadstoget ... jeg spadserer 
gennem Skoven ligesom de andre Etats- 
raader . . . (mod venstre — ser ud). Vi faar vist 
for Resten en Skylle, (ud). 

HOLM. Det lader til det. 

ETHEL. Den Dame, I talte om, Mrs. . . . 

HOLM. Fru Lund. 

ETHEL. Ja — ser Du hende ikke mere? 

HOLM. Jo, af og til — hun har nylig været 
og besøgt os. 

POUL (fra venstre, Regnfrakke paa Armen og Paraply. 
Stanser; tænder en Cigar). Naar Spiser I? 

HOLM. Klokken 6. Du kan tage ud med 5 9 . 

POUL. Jeg vil ogsaa ned foran d' Angleterre 
og se, om der sidder nogen af de gamle 
Labaner. 

HOLM. De sidder der saamænd nok endnu. 

POUL (nikker til Ethei). Ja, Farvel da (til Holm) 

Farvel Gamle, nu skal jeg ind og kigge Dig 
i Papirene. — 

HOLM. Kig Væk. (Poul ud gennem Haven). 

10de SCENE. 

ETHEL (tager Holm under Armen). Og jeg bliver 

her og kigger Dig i Hjertet. 

HOLM (der gaar op og ned). Troer Du nu ogsaa, 
Du kan det! 

ETHEL (stanser). Se, ude over Vandet! 

HOLM. Ja, nu kommer Bygen. 

ETHEL. Og jager det dovne Solskin. Det 
kan jeg lide at se paa. 

HOLM. Kunde Du lide at blive her? 

ETHEL. Nej, her er altfor gammelt i Dan- 
mark. 

HOLM. Det hedder jo ogsaa gamle Danmark. 

ETHEL (ier Hdt). Ja, og gamle Evropa. Jeg 
følte det allerede som Barn og ung Pige 
... vi gjorde jo Evropatrip hvert andet, 
tredie Aar . . . men det har aldrig slaaet 
mig som nu, da jeg rejste Turen med Poul. 

HOLM. Vores Alderdom? 

ETHEL. Ja . . . lige fra vi kom ind i 
Middelhavet og ikke længere kendte Orien- 
tens vilde Duft, begyndte det at lugte af 
Kirkegaard ... og de engelske Officersfruer 
fra Indien gav sig til at synge sweet home. 
Og paa hele Vejen over Land, gennem Italien, 
Frankrig og Tyskland, alt hvad vi skulde 
stanse ved og rigtig beundre, var noget 
gammelt. 

Gamle Stumper af Ruiner og gamle kedelige 
Malerier ... gamle snavsede Statuer og 
gamle vrøvlede Komedier . . . 
Tilsidst sagde jeg ogsaa i Berlin til Poul: 

Lad mig nu være fri for mer af al den 
gamle Guano og gaa hen og køb mig en 
Automobil. 

HOLM. Naada! 

ETHEL. Den kommer imorgen. Femten 
horses-power, men jeg maa nok ikke køre 
med den, bører jeg. 

HOLM. Nej, det maa Du skam ikke. Jo 
inde i Byen, hvor der er nogen at køre 
over. Men ikke herude paa Landet 

ETHEL. Jeg troer ogsaa, Danmark er den 
ældste og lumreste Krog i hele Indelukket. 
Bevares, fint gammelt Folk, dannet og saa 
høfligt; men frisk Luft faar I kun, naar der 
bliver stukket en knyttet Haand ind gennem 
Ruderne til Jer. 

HOLM. Saadan en lille hidsig amerikansk 
Haand. 

ETHEL. Ja, for I aner ikke selv, hvor I 
er støvede. Hvor I ligefrem bader Jer i 
Støv. Nusser rundt og synger Jeres Bedste- 
forældres Viser og samler paa Jeres Olde- 
forældres Spyttebakker. 

HOLM. Ja, Herregud . . . Poesi . . . Kultur. 

ETHEL. Pyt, I bliver nok snart saa poetiske 
og kultiverede, at I ikke en Gang kan faa 
Børn længere til at proppe Støv i. 

HOLM. Du gør rent ud Kaal paa os stakkels 
gamle Evropæer. 

ETHEL. Aa, I er vist altfor storsnudede; 
I gaar vist og troer paa Jeres Udødelighed 
allesammen. 

HOLM. Naa, men I unge Folk, derude i 
Verdensperiferien, paa den opgaaende Sols 
Kanter, lad os høre en Gang ... I har 
saadan revet Jer helt løs . . . bare Fremtid, 
hvad? 

ETHEL. Ja, vi er Nybyggere ... vi gaar 
i hvert Fald ikke med Jeres Fortids Bly- 
saaler under Støvlerne. 

HOLM. Og I længes aldrig? Føler I det 
ikke sommetider lidt tomt . . . som I svævede 
i Luften? 

ETHEL. Aa jo . . . vi kan nok længes . . . 
Der kan ogsaa være tomt, saa det gyser 
lidt i Rygraden. Vi kan føle os ensomme, 
udsatte som Fugle paa en fremmed Kyst. 
Men saa er der ogsaa Dage, hvor alting 
straaler med en saadan skinnende Glans af 
nyt, hvor det lufter med et saa vældigt 
Pust af Morgenfriskhed, at man synes, det 
alligevel er de eneste Steder, hvor det er 
værdt at drage Aande. 

HOLM. Der er dog hyggeligt i det gamle 
Evropa. 

ETHEL. Aa, I med Jeres gamle Evropa, 
det gamle Pulterkammer, som I har fyldt 
lige til Loftet med al Verdens Skrammel. 

HOLM. Sagde Du Skrammel? 

ETHEL. Ja, jeg véd nok I kalder det for 
Skatte. 

HOLM. Sig mig en Ting . . . Michel Angelo 
for Exempel . . . ham saa Du vel; kalder 
Du ogsaa ham for Skrammel? 

ETHEL. Sig Du mig en Ting . . . hvis alt 
det, han har lavet, en skøn Dag sank i 
Jorden, hvad saa? Vilde Verden maaske 
ikke blive ved at gaa frem. Vilde den standse 
et eneste Sekund og kigge efter ham? Det 
er jo desuden fotograferet og kopieret i det 
uendelige. Men tænk Dig saa, at man pludse- 
lig ikke mere kunde telegrafere. Hvor vilde ikke 
alting med ét Slag staa stille . . . styrte 
sammen. Jeg forsikrer Dig for, hvis jeg 
kunde opleve at komme til at sejle med det 
første rigtige Luftskib over Oceanet, maatte 
der for mig gærne brænde ti Biblioteker 
med gammelt Papir og tyve Musæer med 
Ben og Klude. 

HOLM. Det vilde vist være Dig en sand 
Svir, selv at stikke Ild paa dem. 

ETHEL. Der er ikke noget, jeg er bange 
for, naar jeg synes det er rigtigt. Saa siger 
jeg det og gør det. Men I, med Jeres vatter- 
sotige Respekt for alt muligt, I tør ingenting 
af, hvad I mest har Lyst til. I kan aldrig handle 
friskt for Jer selv. Altid skal I klistre Jer 
til, hvad gamle døde Mænd har sagt og ment 

og tænkt ... uf, bare at høre efter, da 
Du og Poul iaftes begyndte at disputere. 

HOLM. Naa, om Forretninger. 

ETHEL. Baade om Forretninger og den 
Politik; Jeres Valg og Jeres tossede gamle 
. . . hvad er det, den hedder . . . Konsti- 
tution. 

HOLM. Naa, Grundloven. 

ETHEL. Ja, naar den ikke passer Jer læn- 
ger, saa lav Jer en ny! Du gaar jo dog ikke 
med Din Bestefaders efterladte Buxer. Men 
saadan er det med Jer i alting. I lever 
ikke for Jer selv, I er allesammen bange 
for det gamle, derfor tør I ikke det ny. Du 
med, skal Du se. Naar Du siger, Du føler 
Dig gammel, saa er der vist noget nyt, Du 
ikke tør. 

HOLM. Aa, det véd jeg dog ikke . . . 

ETHEL. Jamen jeg troer det. Hvor gammel 
er Du? 

HOLM. Tre og Halvtres, min Pige. 

ETHEL. Ikke mer! Og hvornaar døde Din 
Kone? 

HOLM. Det er fem . . . vent lidt . . . jo, 
lige fem Aar siden. 

ETHEL. Hvorfor har Du saa ikke faaet Dig 
en ny Kone og nye Børn? 

HOLM. Hvadbeha'r! 

Gustav Esmann: Fader og Søn. 6 

ETHEL. Ah . . . fordi Du ikke tør. 

HOLM. Nej, hør nu, Ethel. 

ETHEL. Ja, hør Du selv. 

PIGEN (ind). Frue! 

ETHEL. Er det mig? 

PIGEN. Fruens Jomfru vil gerne spørge, 
om Fruen selv havde Nøglen til den store 
Kuffert? 

ETHEL. Nu skal jeg komme strax . . . 
Tak . . . (Pigen ud. Tii Holm). Ja, Du maa ikke 
tro, Du er sluppet med det . . . Vi skal 

tale mer ... SO long . . . (Under Repliken bag- 
læns mod venstre, ud). 

HOLM (nikker til hende, gaar hen i Havedøren, Regnen 

strømmer ned). Sikken et Styrtebad! (Staar lidt og 

ser ud. Hører nogen komme fra højre. Ser derhen, gør en Be- 
vægelse og gaar hurtigt ud). 

10de SCENE. 

BERTHA (fra højre, under Paraply og løftende Kjolen op. 

stanser i Døren). God Dag, er Du alene. 
HOLM. Ja, god Dag . . . kom dog ind 

(gaar hen imod hende og rækker Haanden ud). God Dag, 

Bertha — 

BERTHA (slaar Paraplyen ned og stiller den ved Døren. 
Ryster sin Kjole og træder ind). Ja, Du maa Undskylde, 

hvis jeg drypper, jeg er skam blevet lidt 
vaad. 

HOLM. Ja, det kan jeg tænke ... vil Du 
ikke lægge Tøjet ... lad mig . . . (tager 

hendes Overstykke og hænger det over en Stol). 

BERTHA. Ja Tak . . . hvis jeg maa (g**r 

hen til et Spejl og tiger sin Hat af). Jeg kom OgSaa 1 

det allerværste. (Med Ryggen tii ham). Jeg synes 
for Resten, Du flygtede for mig. 

HOLM. Saa . . . ja, jeg blev maaske nok 
lidt overrasket. 

BERTHA (vender sig). Jeg maatte tale med 
Dig. Jeg ringede til Kontoret og hørte, Du 
blev herude i Dag. 

HOLM. Ja, min Søn er taget ind. Vil Du 
ikke sidde ned. (De tager piads). 

BERTHA. Synes Du, det er saa underligt, 
jeg er kommen? Efter det Brev, Du har 
sendt mig . . . uden mindste Forberedelse. 

HOLM. Jeg maatte jo . . . jeg vidste ikke, 
hvordan jeg skulde faa det sagt. 

BERTHA. Poul! 

HOLM. Ja, min Ven. 

BERTHA. Er det virkelig Din Mening, at 
Du ikke mere bryder Dig om mig? 

HOLM. Nej Du . . . det har aldrig været 
min Mening. 

BERTHA. Men hvad betyder da det, Du 
skriver? 

HOLM. Du har jo nok mærket, jeg ikke 

6* 

har været mig selv i den senere Tid. Du 
har jo ogsaa spurgt, hvad der var i Vejen 
. . . jeg har gaaet og tænkt paa os to. 

BERTHA. Naa ... og hvad saa? 

HOLM. Ja . . . jeg synes . . . jeg tror, 
det vilde være det bedste, om vi ikke saas 
i nogen Tid; om Du f. Ex., som jeg skrev, 
rejste lidt bort, og vi saa mødtes igen kun 
som Venner. 

BERTHA. Og hvor skulde jeg rejse hen? 
Du véd jo godt, at jeg ikke har et eneste 
Menneske. Skulde jeg flakke alene omkring 
som en Hund, man jager ud paa Gaden — 
(heMg) aa, hvad er det i det hele for noget 
usselt Snak, Du staar og siger. 

HOLM (peger mod Døren). Bertha! 

BERTHA. Nej, jeg skal ikke tale højt, men 
jeg har Ret til at blive vred paa Dig . . . 
Rejse lidt bort og mødes igen som Venner 
... at Du gider stikke mig den gamle Af- 
skedsrecept ud. 

Hvis jeg er Dig til Besvær, skal Du nok 
blive af med mig. Det behøver Du ikke at 
frygte. Men Du skal svare mig paa én Ting 
først — vil Du det? 

HOLM. Ja, Bertha. 

BERTHA. Lige i Øjnene. 

HOLM (vender sig mod hende). Ja! 

BERTHA. Holder Du af mig . . . Ja eller 
nej? 

HOLM. Jeg holder af Dig. 

BERTHA. Lige saa meget som før? 

HOLM (ser lidt paa hende). Du véd JO godt, 

Bertha, at jeg . . . bestandig har holdt mere 
af Dig, lige fra den første Dag, da Du kom 

Op til mig paa mit Kontor (strækker uvilkaar- 

lig Hænderne frem mod hende). 

BERTHA (ser paa ham og smiler — gaar hen og tager ham 

om Halsen). Jamen Herregud, min egen gamle 
Ven! 

HOLM. Nej, Bertha, pas nu paa. 

BERTHA. Ja — ja . . . men hvad betyder 
saa det altsammen . . . sæt Dig nu ned og 
giv mig ærlig Besked . . .nu kan vi jo 
tale ganske roligt. 

HOLM. Ja, ser Du, det er Børnene . . . 
jeg kan ikke længer staa i det til to Sider. 

BERTHA. Er det fordi Poul er kommet 
hjem? 

HOLM. Ja, de andre, véd Du jo, bryder 
jeg mig ikke om. Derfor har jeg ladet dem 
faa, hvad de vilde og regere som de havde 
Lyst ... til Gengæld havde jeg jo Dig 
og spurgte ingen ... 

BERTHA. Men Poul skal Du staa til Regn- 
skab? 

HOLM. Ja, paa en Maade . . . den Dreng 
og jeg vi hænger saa inderlig sammen. 
Om han føler det som jeg, véd jeg ikke, 
men for mig er han som en Del af mig 
selv . . . dér maa jeg have rent Brød i 
Posen. 

BERTHA. Saa sig ham alting rent ud . . . 
netop da. 

HOLM. Jeg kan ikke tilstaa mig skyldig i 
nogen Uregelmæssighed overfor min Søn. 

BERTHA. Ja, naar Du ser saadan paa det. 
Saa begynder jeg at forstaa Dig. 
. . . Men skjule Din Uregelmæssighed — 
det havde Du tænkt Dig ... jeg skulde 
sendes bort og saa komme tilbage, naar 
han var rejst . . . synes Du i Grunden, 
det var finere? 

HOLM. Bertha . . . (bøjer sig frem og kysser hendes 

Hund) ... vi har jo desværre altid maattet 
skjule det, der var imellem Dig og mig . . . 
der kom jo fra først af noget skævt i det. 

BERTHA. Ja, Du har Ret . . . det be- 
gyndte skævt . . . jeg var i Dit Brød og 
blev Din Elskerinde . . . Principalens Elsker- 
inde ... og de anede det paa Kontoret — 

HOLM. Det tror jeg ikke. 

BERTHA. Vist saa . . . tror Du ikke, jeg 
forstod det . . . og Din Kone fik Mis- 
tanke. 

HOLM. Ja, hun havde maaske en instinkt- 
mæssig Fornemmelse. 

BERTHA. Og betroede den til Agathe. 

HOLM. Mener Du virkelig. 

BERTHA. Jeg er ganske overbevist. Vi 
Kvinder mærker altid saadan noget paa hin- 
anden og forstaar at lade hinanden vide, at 
vi har mærket det. • 

HOLM. Men AgathQ har da aldrig . . . 
hverken overfor Dig eller mig . . . 

BERTHA. Rent ud . . . nej, det er hun 
for klog til . . . men vent Du, der kom- 
mer nok en Dag, da hun aabner Ilden . . . 
naar hun faar Brug for et Vaaben mod 
Dig. Og maaske er det ogsaa det, Du selv 
hemmelig frygter, uden at Du rigtig har 
gjort Dig det klart. Du er bange, hun skal 
sige noget til Poul . . . derfor vil Du have 
mig væk. 

HOLM. Nej, Bertha. 

BERTHA. Men derfor synes jeg netop, Du 
selv skulde fortælle ham det. Han er jo 
Din Ven. 

HOLM. Jeg kan det ikke, Bertha. 

BERTHA. Er jeg ikke god nok? 

HOLM. Bertha, Du er vist altfor god. 

BERTHA. Har Du noget at klage paa mig 
for? Har jeg ikke i alle disse Aar . . . 

HOLM. Jo — jo. 

BERTHA. Været alt for Dig, hvad jeg 
kunde, og hvad Du bad om. Du, som kom 
og sagde, Du følte Dig alene, da Din Søn 
var rejst. 

Og Du, som ogsaa har været alt for mig 
. . . været saa god imod mig, at det aldrig 
før er faldet mig, som dog vist de fleste 
Kvinder i mit Sted vilde tænkt . . . aldrig 
faldet mig ind at bede Dig om mere. Heller 
ikke i Dag havde jeg tænkt mig det. Jeg 
kom blot urolig og bedrøvet over Dit Brev 
for at faa at vide, hvad Du mente . . . 
Men nu da jeg ser, hvad der er i Vejen, 
da jeg synes, Du . . . ja, tilgiv mig, jeg 
synes, det er første Gang, at Du vil svigte 
mig . . . ikke være mig bekendt . . . saa 
kræver min Stolthed . . . saa forlanger jeg, 
hvad jeg synes er min gode Ret. 

HOLM. Ja, ja . . . saa bliv . . . rejs ikke 
. . . bryd Dig ikke om, hvad jeg skrev — 

BERTHA. Du forstaar mig ikke, min Ven. 

HOLM. Hvad da? 

BERTHA. Jeg vil være Din Kone . . . 
ellers faar vi to ingen Glæde af at se hin- 
anden mere. 

HOLM. Forlanger Du det? 

BERTHA (rejser sig). Ja, jeg gør ... og nu 
vil jeg gaa ... saa kan Du tænke Dig 

Om . . . (uger sin Hat og gaar hen til Spejlet). Jeg 

beklager mig ikke, Du . . . hvorfor skulde 
jeg ogsaa det. Jeg har jo intet ofret, som 
jeg ikke har faaet igen. Hvor lykkeligt vi 
har haft det sammen, véd Du lige saa godt 
som jeg. Men skal det blive ved, maa det 

Være, SOm jeg har Sagt (tager sit Overstykke). 

HOLM. Maa jeg ikke hjælpe Dig. 

BERTHA. Tak (han 'hjælper hende, hnn gaar hen og 
tager sin Paraply; tilbage til ham). Ja, Farvel da, min 

Ven. 

HOLM. Nej, Bertha, ikke Farvel. 

BERTHA. Det kommer kun an paa Dig. 

11te SCENE. 

ETHEL (fra venstre, omklædt, standser). Undskyld . . . 

jeg vidste ikke, Du havde Besøg. Jeg vilde 
blot vise Dig min Kjole . . . (hilser Bertha). 

HOLM. Fru Lund — min Svigerdatter. 

ETHEL (rækker Bertha Haanden). De er kommet 

herud i daarligt Vejr, Frue. 

BERTHA. Aa, nu synes jeg, det er ovre. 
Jeg vil ogsaa benytte mig af Øjeblikket . . . 
Farvel, Frue. 

ETHEL. Maa De gaa igen allerede? 

BERTHA. Ja, jeg skal med Toget ... jeg 
var her kun for at tale med Hr. Holm — 

Farvel (nikker og par; tfi Holm) Nej, De maa ikke 
følge mig ud. (od). 

12tb SCENE. 

ETHEL. Hvorfor bad Du hende ikke om 
at blive? 

HOLM. Hun vilde jo ikke. 

ETHEL. Og Du troede ikke, Du kunde 

Overtale hende . . . (***r U* og ser skarpt psa ham. 
Gaar pludselig hen foran ham). Gamle, bange 

Mand! 

Teppe. 



TREDIE AKT 



Grosserer HOLMS Kontor. Samme Dekoration som i første Akt. 

1ste SCENE. 

Ved det store Arbejdsbord i Midten sidder POUL og blader i 
nogle Handelsbøger. HOLM arbejder ved Pulten til højre. 

HOLM (gaar hen ved Pouls Bord og tager nogle Papirer). 

Tillader Du? 

POUL. Vil Du ikke selv til her? 

HOLM. Nej — bliv Du kun siddende. Jeg 
er strax færdig. Det morer mig at se Dig 
sidde der paa den Plads. (Tilbage ni Pulten). 

POUL. Ja, det morer for Resten ogsaa mig. 

HOLM. Hvad mener Du? Hvad griner Du af? 

POUL der, læner sig tilbage). Jo, jeg synes det er 
en utrolig komisk Maade, Du fører Din 
Forretning paa. 

HOLM. Saa — hvad Begreb har Du i 
Grunden om det? 

POUL. Jo, Da maa undskylde. Jeg har det 
Begreb, Tallene giver mig. 

HOLM. Tallene? 

POUL. Efter hvad jeg kan se ha* af Bøgerne, 
maa Du være en Mand paa en godt tolv 
Hundredtusend Kroner. 

HOLM. Det véd jeg nok. 

POUL. Det indbringer Dig i Rente og Ud- 
bytte af Dine Aktier gennemsnitlig op mod 
syv Procent 

HOLM. Sex tre kvart gennemsnitlig. 

POUL. Som jeg siger. Altsaa en Aarsindtægt 
med et rundt Tal af — 

HOLM. 80,000 — 

POUL. Og Din Skatteindtægt opgiver Du 
til Hundredtusend — 

HOLM. Ja, med det, Forretningen indbringer 
mig . . . Tyve Tusend — Det er ganske 
rigtigt. 

POUL. Nej, det er galt, Gamle. Forret- 
ningen indbringer Dig i Virkeligheden saa 
godt som ingenting. Naar Du regner Hus- 
leje og Kontorudgifter og Repræsentation 
o. s. v. fra, tjener Du højst en 5 — 6000 
Kroner. Det samme, som Du giver Din Bog- 
holder. Og det gaar Du omkring og spiller 
stor Grosserer paa. 

HOLM. Ja, hvad saa? 

POUL. Med andre Ord, Du kunde lige saa 
godt lukke Butiken og leve af Dine Penge — 

HOLM. Det har jeg ogsaa mest Lyst til. 

POUL. Hvadbehager? 

HOLM. Jeg sagde, at det havde jeg ogsaa 
mest Lyst til. (Rejser sig). Farvel, min Dreng. 
Nu gaar jeg. 

POUL. Gaar Du? 

HOLM. Ja. Der er noget, jeg skal besørge. 

POUL. Hvad er det for noget? 

HOLM. Jeg skal tale med nogen. 

POUL. Paa Børsen? 

HOLM. Børsen? — Nej, Børsen besørger 
Løvgaard. 

POUL. Kan Løvgaard ikke ogsaa besørge 
det Andet? Han har jo Prokura. 

HOLM. Nej, det kan Løvgaard ikke. 

POUL. Det var kedeligt. 

HOLM. Hvorfor? 

POUL. Fordi jeg kunde ønske at tale lidt 
mere med Dig, nu da vi er alene sammen 
her paa Kontoret. 

HOLM. En anden Gang. (viigaa). 

POUL. Herre Gud, Du maa da nok kunne 



94 



opsætte Dine private Sager et Øjeblik, naar 
Du hører, jeg ønsker at tale med Dig om 
Forretninger? I gamle Dage sagde Du altid, 
at Du glædede Dig til den Tid, hvor vi to 
skulde arbejde sammen som gode Venner. 
Saa er det da skam ogsaa Din Pligt at høre 
paa, hvad jeg har at sige. 

HOLM. En anden Gang, Poul. 

POUL (reiser sig). En anden Gang! En anden 
Gang — Man skulde tro, Du aldrig havde 
sagt andet i al den Tid, jeg har været borte. 

HOLM. Hvad mener Du med det? 

POUL. Jeg mener, naar man ser paa For- 
retningen. Bare opsat og opsat fra den ene 
Dag til den anden! En anden Gang — det 
er der ikke noget, der hedder ude i den 
store Verden. Og derfor har Du nu ogsaa 
den Godhed strax at sætte Dig ned og give 
mig de Oplysninger, jeg ønsker. 

HOLM (sætter sig). Det er en meget mærkelig 
Tone, Du anslaar overfor din Fader, Poul. 

POUL. Saa? Synes Du? Man hænger jo 
dog ved det gamle. Det har jeg i hvert 
Fald gjort — baade ved Geschæften her og 
ved Dig. Jeg havde rigtig glædet mig til at 
komme hjem til en stor Forretning, fuld af 
Fart og Strøm, og saa har Du bare ligget 
her og traadt Vande hele Tiden. 

HOLM. Hvad har jeg? 

POUL (slaar ham paa Skulderen). Du er bleven 

gammel, Fa'r, meget før Tiden. 

HOLM (pikeret). Saa? Det troer jeg aldeles 
ikke, jeg er bleven. 

POUL. Ja, hvad kalder man da det, at Du 
falder hen og helst vil opgive Forretningen 
og leve af Dine Penge? Eller rettere lade 
andre leve af dem. For Du selv bruger jo 
ingenting. Eller Du er maaske ogsaa be- 
gyndt at interessere Dig for Heste? 

HOLM. Heste? 

POUL. Ja, Konsortiet Captain Springflower 
kunde næppe bestaa uden meget rigelige Til- 
skud fra Din Side. 

HOLM. Du kan være ganske rolig. Det 
bliver ført ind i Husholdningsbogen alt- 
sammen. 

POUL. Det kan være godt nok. Men en 
daarlig Forretning er det alligevel. Hvad 
faar Du for det? 

HOLM (med Uhret i Haanden). Hvad jeg faar for 

det? 

POUL. En Forretningsmand faar altid noget 
for det. Nej, nej, Fa'r, Du er bleven svært 
gammel. 

HOLM. Jeg er ikke bleven gammel. Det 
skal jeg vise Dig. Vi to skal tale mere 
sammen om alt dette her. En anden Gang 

— for nu vilde jeg rigtignok gerne have 
Lov til at gaa? Klokken er næsten 2. 

POUL. Ja, ja. Saa gaa da. Saa skal jeg 
imens tage Dine Affærer under nærmere Over- 
vejelse. Og saa tales vi ved for Alvor en 
af Dagene. 



2den SCENE. 

FORRIGE. LØVGAARD. Lidt efter ET HEL. 

LØVGAARD (fra Kontoret). Her er en Dame. 

HOLM (farer let sammen). En Dame? 

ETHEL (fra Kontoret). Det er mig. (Løvgaard bort). 

HOLM (hen di hende). Ethel — min søde Pige. 
POUL. Hvad behager, er Du ogsaa i Byen? 

ETHEL. Jeg har været her i flere Timer. 

HOLM. Paa egen Haand? 

ETHEL. Jeg havde Forretninger. 

POUL. Det ligner hende. 

ETHEL. Huslige Forretninger. De er gaaet 
udmærket. Nu skal I høre. 

HOLM. Jeg maa desværre have Din Venlig- 
hed til gode, lille Ethel. (Ser paa sit Uhr). Jeg 

har ogsaa Forretninger. 

POUL. Det er jo ikke sandt, Fa'r. Det er 
jo noget rent privat. 

ETHEL. Noget privat? 

POUL. Løvgaard kan i hvert Fald ikke be- 
sørge det. 

HOLM. Ikke saa godt — nej — Farvel. 

(Vil gaa). 

ETHEL. Vil Du ikke give mig et Kys, 
Svigerfa'r. 

HOLM vender om). Om jeg Vil! 

ETHEL. — Svigerfad 

HOLM. Ja. 

ETHEL. Jeg skal hilse Dig fra Fru Lund. 

POUL. Fru Lund. 

ETHEL. Ja hende traf jeg jo forleden Dag 
ude paa Villaen. 

HOLM. Har Du mødt hende? Nu for nylig? 

ETHEL. Nej, det er noget siden — Kys 
mig saa. (Han kysser hende). Kommer Du her til- 
bage? 

HOLM. Klokken 4. Vi kan maaske køre 
sammen hjem. Vognen er i Byen. 

POUL. Tak. Hvis der er Plads. 

HOLM. Naturligvis. 

POUL. Jeg mente kun, fordi jeg saa Kon- 
sortiet sidde og spise Frokost udenfor d' Ang- 
leterre. 

Gustav Esmann: Fader og Søn. 7 

HOLM. Der er aldrig nogen af dem, der 
kører med mig. 

POUL. Nej, ikke paa den Maade maaske. 

HOLM. Farvel. 

ETHEL. Saa træffes vi senere. (Hoim ad i 

Kod toret). 



3die SCENE. 

ETHEL. POUL. 

ETHEL. Er det ham, Du staar og ryster 
paa Hovedet af? 

POUL. Ja, desværre. Jeg véd Fanden ikke 
— den Gamle har altid staaet for mig som 
et Ideal baade af et Mandfolk og af en 
Købmand. Og naar jeg saa ser ham nu i 
Kløerne paa Agathe og i Kølvandet paa 
Løvgaard — ! Men naturligvis, der er jo 
gaaet nogle Aar — 

ETHEL. Han er slet ikke gammel. 

POUL. Nej, det er han jo egentlig ikke 
heller. Og han kan skam heller ikke lide, at 
andre siger det om ham. Men alligevel — 
Hvorfor staar Du og smiler. Jeg synes Du 
er begyndt at drille ham med Fru Lund. 

ETHEL. Han har en god Smag, ligesom Du. 

(Hun gaar hen over Gnlvet). 

POUL (følger hende med Øjnene). Jeg kan slet ikke 

glemme, at Du er taget herind paa egen 
Haand. Du risikerer jo at løbe vild i Gaderne. 

ETHEL. Jeg kan dem allesammen. Øster- 
gade — Vimmelskaftet. 

POUL (sætter sig ved Bordet). Skal det være en 
Opfordring til at vise Dig Byens Mærk- 
værdigheder? Det maa Du heller bede 
Fader om. 

ETHEL. Købmagergade — Holmens Kanal. 

POUL. Ja, Tak. Men jeg har saa daarlig 
Tid, Ethel. Det er virkelig ganske nød- 
vendigt, at jeg sætter mig lidt grundigt ind 
i Forholdene her paa Kontoret. 

ETHEL. Gothersgade — Vendersgade. 

POUL. Der er ikke noget at se. 

ETHEL. Ja, ja. Saa kan Du træffe mig paa 
Hotel d' Angleterre. Der har jeg taget Væ- 
relse. 

POUL. Har Du taget Værelse? 

ETHEL. Ja, jeg sagde Dig jo, at jeg havde 
Forretninger. 

POUL. Fordi Du skal gøre et Par Indkøb. 

ETHEL (gaar, vender om). Sig mig en Gang — 
herfra til Vendersgade — hvor lang Tid 
bruger man om det Stykke? 

POUL. Et godt Kvarter. 

7* 

ETHEL. Saa kommer din Fa'r tilbage om 
en god halv Time. Og saa kan Du tage 
ham med op paa mit Værelse i Hotellet. 

POUL. Hvad skal det sige? Hvad véd Du 
om det? 

ETHEL. Det skal sige, at han træffer hende 
ikke. For hun er hos mig. 

POUL. Hun? Hvem? 

ETHEL. Fru Lund. 

POUL (springer op). Fru Lund. 

ETHEL. Ja, der har Du hele Hemmelig- 
heden. 

POUL. Hemmeligheden? 

ETHEL. Hvad er han gammel for? — Fru 
Lund. Hvad er han bedrøvet for? — Fru 
Lund. Hvad kan gøre ham glad og ung 
igen? — Fru Bertha Lund. Altsammen 
Bertha. Og det skal jeg komme herover fra 
Kina for at ordne. For de kan ingenting 
selv herhjemme i det gamle dumme Evropa. 

POUL. Men Du godeste Gud, Ethel — 
hvad er det, Du siger. Og hvad er det, Du 
har gjort. Er der noget mellem Fader og 
Fru Lund? 

ETHEL. Det har der været længe. 

POUL. Men det er jo en skrækkelig Historie. 
Hvad er der mellem dem? 

ETHEL. Ja, hvad plejer der at være mellem 
to forelskede Mennesker? 

POUL. Forelskede? — Fa'er! 

ETHEL. Meget forelsket — Din Fa'r. 

POUL. Det er sandelig nydeligt, maa jeg 
sige. Og det har Du blandet Dig i? 

ETHEL. Ønsker Du en nærmere Forklaring? 

POUL. Selvfølgelig. 

ETHEL. Jeg mener, om Du har Tid. 

POUL. Kæreste Ethel, dette her er virkelig 
ret overvældende. Og jeg er bange for, at 
Du har handlet noget for kinesisk. 

ETHEL (smiler). Hm. Det var i Forgaars. Du 
var taget til Byen. Jeg havde en meget lang 
Samtale med Din Fader. Vi kom til at holde 
saa meget af hinanden. Vi saa hinanden ind 
i Øjnene — mange Gange — og meget 
dybt — og talte meget dybt med hinanden. 
Han var livlig nok, men glad var han ikke. 
Det havde Du jo ogsaa mærket? Der var 
ligesom noget, han var bange for. Og nu 
véd jeg, hvad det var. 

POUL. Naa, hvad var det da? 

ETHEL. Han var bange for, at Du skulde 
faa det at vide, som jeg har opdaget. 

POUL. At han — har et Forhold, for at 
tale rent ud. Ja, det forstaar jeg godt, maatte 

genere ham. Men hvorledes fik Du det da 
at vide? 

ETHEL. Jeg vilde vise din Fa'r en af mine 
Pariserkjoler. Og mens jeg var borte, fik 
han Besøg af en Dame. 

POUL. Af Fru Lund, javel. 

ETHEL. Og da jeg kom tilbage — jeg 
kommer altid flyvende ind ad en Dør, véd 
Du — saa foer de fra hinanden. Det var 
aldeles ikke til at tage fejl af. Hun gik 
ogsaa lige strax sin Vej, og Din Fader vidste 
ikke, hvor han skulde se hen. Men saa saå 
jeg paa ham, som Du véd, at jeg kan, og 
saa læste jeg det hele ud af hans rare, 
brune Øjne. 

POUL. Og det lod Du ham forstaa? 

ETHEL. Ikke direkte. Men jeg opfordrede 
ham — stærkt. 

POUL. Ja saa. Hvorledes? 

ETHEL. Men det hørte Du jo selv. 

POUL. Gjorde jeg? 

ETHEL. Ja, om Aftenen, da Du kom hjem. 
Kan Du ikke huske? Mens vi spiste. Jeg 
bragte Fru Lund paa Bane, saasnart jeg bare 
kunde. Jeg maatte jo have mere at vide om 
hende, alt, hvad jeg kunde faa. Jeg roste 
hende i høje Toner for hendes fine Ydre. 
Og din Fader saa helt rørt ud af Øjnene. 

Jeg foreslog endogsaa, at vi skulde bede 
hende ud til os. Det havde Du slet ikke 
noget imod. 

POUL. Jeg anede jo ikke. Men at Du, som 
anede det, at Du kunde foreslaa — ærlig 
talt, Ethel, det ligner Dig ikke. 

ETHEL. Hvem siger, jeg vilde have tilladt 
det? Jeg foreslog kun. Jeg vilde have 
hendes Adresse. 

POUL. Hendes Adresse? 

ETHEL. Og jeg har ogsaa faaet den. Din 
Fader skrev nemlig til hende igaar, og den 
Udskrift fik jeg fat i. Saa skrev jeg ogsaa. 

POUL. Til Fru Lund? 

ETHEL. Og idag tog jeg ind paa d'Angle- 
terre. 

POUL. Og der sidder hun nu. 

ETHEL. Ja. Mens din Fader søger hende 
ude i Vendersgade. Det er altsaa derfor 
han er taget til Byen. Ikke for at høre Din 
Mening om Forretninger. 

POUL. Ethel — dette her ... det 
Hvad skrev Du til Fru Lund? 

ETHEL. Jeg bad hende blot komme, hvis 
det passede hende. Meget venligt. 

POUL. Og det passede hende altsaa. 

ETHEL. Hun troede, man vilde angribe 
hende. Saa kom hun for at forsvare sig. 

POUL. Forsvare — at hun — ja, jeg døm- 
mer ingen Mennesker. Men alligevel — naar 
jeg tænker paa, at hun har siddet her paa 
Kontoret og samtidig været Faders Elsker- 
inde — 

ETHEL. Det tiltaler heller ikke mig. 

POUL. Hvor kunde Du saa blande Dig ind 
i alt dette? 

ETHEL. For Din Faders Skyld. 

POUL. For Faders — ? 

ETHEL. Og fordi det Forhold maa høre op. 

POUL. Gudskelov. Det var da endelig et 
fornuftigt Ord. Selvfølgelig maa det høre 
op. Det var altsaa det Du vilde sige hende? 

ETHEL. Ja. 

POUL. Troer Du ikke, at det havde været 
bedre, om jeg for Exempel — ? 

ETHEL. Absolut ikke. Kvinder forhandler 
altid bedst med Kvinder. Vi har ogsaa talt 
saa godt sammen, hun og jeg. Vi er lige- 
frem blevet Veninder. 

POUL. Naa! Er I det! 

ETHEL. Jeg troer ogsaa, Du vilde synes 
om hende. 

POUL. Meget muligt, under andre Forhold. 

ETHEL. Ogsaa under de nuværende. Det 
var saa fornuftigt alt, hvad hun sagde. Som 
for Exempel — saasnart der blev Tale om 
din Hjemkomst, havde hun strax følt, hvor 
falsk hendes hele Stilling var. 

POUL. Det taler for hende. 

ETHEL. Og hun sagde ogsaa, at din Fader 
skammede sig ved at vedligeholde Forbin- 
delsen, nu, da Du var kommet tilbage. 

POUL. Gudskelov. Saa har han da endnu 
lidt Ære i Livet, den Gamle. 

ETHEL. Saalænge Du er i Farvandet, ja. 

POUL. Men bagefter? 

ETHEL. Bagefter svarer jeg ikke for ham. 

POUL. Saa skal jeg min Salighed tage ham 
i Skole. 

ETHEL. Det behøves ikke. 

POUL. Hvorfor ikke? 

ETHEL. Fordi hun ikke vil længere — 
heller ikke naar Du er rejst. 

POUL. Har hun sagt det til Dig. 

ETHEL. Ja. Og hun har ogsaa sagt det til 
din Fader. Det var just i den Anledning, 
at hun besøgte ham forleden Dag., 

POUL. Men saa er det jo forbi — og saa 
havde Du jo slet ikke behøvet — 

ETHEL. Det er ikke forbi. Se paa din 
Fader. 

POUL. Herre Gud, han er da ingen Aars- 
unge længer. Han maa dog kunne resig- 
nere. Ja, der er jo ikke andet at gøre. 

ETHEL. Er der ikke? 

POUL. Hvad skulde det være? 

ETHEL. Hvad gjorde vi to? 

POUL. Vil Du have, han skal gifte sig 
med Fru Lund? 

ETHEL. Tænk Dig lidt om, Poul. Kunde 
jeg overhovedet have blandet mig i den 
Ting med nogensomhelst andet Formaal. 

POUL. Nej — nej, det kunde Du natur- 
ligvis ikke. 

ETHEL. Altsaa har Du staaet her og væ- 
ret dum. 

POUL. Det er ikke faldet mig ind. Det er 
ikke noget som falder en Søn ind. 

ETHEL. — Men — jeg troer ikke, han 
gifter sig uden Dit Samtykke, Poul. 

POUL. Jamen det faar han ikke. Det er jo 
Daarskab at gifte sig i hans Alder. Det be- 
høves jo* slet ikke. 

ETHEL. Behøves det ikke? 

POUL. Hans Fremtid tilhører Forretningen 
og mig. Vent bare, til jeg faar sat ham i 
Trit igen, saa skal Du se. Det er kun, 
fordi han gaar her og dovner, at han fal- 
der hen til den Slags Daarlighed. 

ETHEL. Jeg troede, Du holdt mere af Din 
Fader, Poul. 

POUL. Der er ingen, der holder saa meget 
af Fader som jeg. Men lad nu det være 
godt. Nu skal jeg nok tage Affære. — Vil 
Du kun sige mig én Ting, Ethel. Hvorfor 
har Du først idag talt til mig om alt dette? 
Hvorfor sagde Du det ikke til mig allerede 
i Forgaars, da jeg kom hjem fra Byen? Det 
er ikke smukt af Dig, at Du har baaret 
Dig saa egenraadigt ad, især da Du slet 
ikke kender Forholdene herhjemme, og der- 
for heller ikke kan bedømme, hvad der her 
er det rigtige. 

ETHEL. Det er netop det, jeg kan. Og 
det er netop fordi jeg kender Forholdene 
herhjemme, som Du kalder det, at jeg har 
handlet, som jeg har gjort. 

POUL. Saa? 

ETHEL. Ja. Eller rettere, fordi jeg kender 
Dig. 

POUL. Mig? 

ETHEL. Gudbevares, Du er storartet, som 
Du er. Up to date i enhver Henseende. 
Men Du er alligevel en gammel Snob. 

POUL. Er jeg? 

ETHEL. Ja. En rigtig ærkegammel Evro- 
pæersnob. Det var det, jeg nok vidste. 
Derfor turde jeg ikke tage Dig paa Raad 
med. For var jeg strax gaaet til Dig og 
havde sagt saadan og saadan, gift Dem med 
hinanden! Saa var hele Historien gaaet i 
Stykker for alt det gamle danske Vrøvls 
Skyld, som Du var kommet med og som 
Du ogsaa n u staar og tripper i. Derfor tog 
jeg Teten — alene. Og derfor gifter jeg 
dem med hinanden — alene, hvis Du ikke 
vil være med! 

POUL. Saafremt Du vilde høre et Øjeblik 
roligt paa mig. 

ETHEL. Jeg er meget rolig — og meget 
tilfreds med mig selv. 

POUL. Ogsaa naar jeg i fuldt Alvor siger 
Dig, at jeg er meget utilfreds med Dig? 
Ideelt set, Gudbevares, kan Din Optræden 
og Dine Hensigter være meget smukke — 

ETHEL. Det var det, jeg vidste, vi blev 
nok enige. 

POUL. Vi bliver ikke enige. For her- 
hjemme i Danmark kan man ikke bære 
sig ad paa Din — kinesiske Maade. 

ETHEL. Nej, det er jo det, jeg siger. 

POUL. Og bærer man sig ad paa den 
Maade, saa gør man Ulykker. 

ETHEL. Det troer jeg ikke. 

POUL. Du troer altsaa virkelig, at et 
Ægteskab med Fru Lund vilde gøre Fader 
lykkelig. 

ETHEL. Ja. 

POUL. Du forstaar slet ikke, at det vilde 
føre ham ind i en Kæde af Vrøvl og Skuf- 
felser, der baade udadtil og indadtil vilde 
bringe ham i en skæv Stilling. 

ETHEL (meget alvorlig). Husk paa, Poul — han 
har kun hende, naar vi rejser. 

POUL. Det gør mig ondt at maatte sige 
Dig det, men hele Din Opførsel i denne 
Sag har ikke været, hvad jeg kalder fair. 

ETHEL (smiler). Naturligvis — Du maa holde 
paa Værdigheden. Det vidste jeg altsammen. 
Men det gaar af Dig igen — altsammen. 
Farvel. Nu springer jeg op paa Hotellet til 
Fru Lund og siger, at det er all right — 
altsammen. 

POUL. Nej stop, Ethel. Nu er det mig, 
som raader, og det maa jeg fra nu af 
bede Dig respektere. Du har handlet 
yderst overilet. Du har kendt Fader i tre 
Dage, og Dit Bekendtskab med Fru Lund 
er endnu kortere. Hvem borger Dig for, at 

hun ikke er et intrigant Fruentimmer, som 
ganske simpelt har taget Dig ved Næsen? 
Her maa nøje Overvejelse til, inden vi ta- 
ger en Beslutning. Og derfor vil jeg nu 
bede Dig have den Godhed at sige Fru 
Lund fra mig — 

ETHEL. Kære Poul — hvad jeg har at 
sige til Fru Lund, skal jeg nok selv finde 
paa. Hvad Du har at sige hende, maa Du 
selv besørge. Jeg har taget Værelse Nr. 5, 
og Hotellets Telefonnummer er 7237. 7237 

(Hun skriver Tallet med store Bogstaver med blaa Blyant paa 
et stort Ark Papir, der ligger paa Bordet). §aa véd Du, 

hvor Du kan finde os, naar Du har talt 
med din Fader. (Kysser paa Fingeren). Good by, 

my dear. (Ud i Kontoret). 



4de SCENE. 

POUL. LØVGAARD. 

POUL (et Skridt efter hende). Ethel! Jeg tlX)er 

hun er rundtOSSet! (Tager uvilkaarligt Papiret). 7237 

— (kaster det igen). At den Gamle ogsaa kan 
begaa saadan Dumheder! — og med Fru 

Lund ! (Aabner Døren til Kontoret). LøVgaard ! 

LØVGAARD (fra Kontoret). Hr. Grosserer. 

POUL (er forlegen et Øjeblik, fordi han ikke kan sige det, 

han viide). Har De Tid et Øjeblik, Løvgaard? 

LØVGAARD. Vi har just ikke saa over- 
vættes travlt idag. 

POUL. De skal ikke paa Børsen? 

LØVGAARD. Thomsen gaar paa Børsen. 

POUL. Naa, Thomsen gaar paa Børsen! Ja, 
ja da — værs'go og sæt Dem ned. 

LØVGAARD (bliver statende). Tak. 

POUL (sidder). Nej, I har nok overhovedet 
ikke synderlig travlt mere. 

LØVGAARD. Naa, det gaar. 

POUL. Jamen det gaar sløjt. Jeg har jo nu 
sat mig ind i Papirene. Lutter død Kapi- 
tal. Ingen Drift, ingen Livsdrift, Løvgaard. 
Der er sket en svær Forandring med Fa- 
der, siden jeg rejste. 

LØVGAARD. Synes Grossereren? 

POUL. Synes De ikke? 

LØVGAARD. Jeg kan ikke se, det er blevet 
anderledes. 

POUL. Mig forekommer han ligefrem de- 
moraliseret. 

LØVGAARD. Naa — 

POUL. Ja, jeg mener, saadan — forsum- 
pet. De finder ikke, han er faldet af? 

LØVGAARD. Jeg troer ikke, der fejler 
ham andet, end han føler sig alene. 

POUL. Alene. 

LØVGAARD. Ja, han har jo nok Deres 
Søster. 

POUL. Ja, Tak. Hende har han vist sna- 
rere for meget af — hvad? Ogsaa det, at 
hun og hendes Heste kan løbe med ham, 
som de gør — er det ikke ogsaa et Tegn 
paa, at han er bleven svag? 

LØVGAARD. Ja, svag er Grossereren maa- 
ske nok i visse Ting. 

POUL. Det var han da ikke før. 

LØVGAARD. Nej, for da havde han Dem. 

POUL. Mig? Jeg kunde da ikke være ham 
til nogen Støtte. 

LØVGAARD. Nej, men han var ikke alene 
— dengang. 

POUL. Alene — ! Hm! — Ja, nu har han 
mig jo foreløbig igen. Og naar jeg rejser, 
kan jeg jo sende ham En eller Anden over 
fra Shanghai, som kan holde ham og For- 
retningen med Selskab. Jeg er skam bange 
for, at de ellers falder ganske i Staver, 
begge to. — Hvad er det? 

LØVGAARD. Jeg synes, det bankede paa 
den lille Dør. 

FORRIGE. NEERGAARD. 

POUL (lukker op). Hvad? er det Dig? — 
vær saa god. 

NEERGAARD. Mange Tak (ind). God Dag, 
kære Ven. (Ser Løvgaard). Om Forladelse. 

POUL. De er maaske saa elskværdig at 
komme igen om lidt, Løvgaard. De siger 
jo, De har god Tid. 

LØVGAARD. Jeg er ganske til Grosse- 
rerens Tjeneste. (Ud i Kontoret). 

POUL. Naa. Vær saa god at træde nær- 
mere. 

NEERGAARD. Jeg forstyrrer Dig vist. 

POUL. Ikke synderlig. Vil Du ikke sidde 
ned? — En Cigar — 

NEERGAARD. Tak! (De sætter sig). Du er 
alene? Jeg mener Din Fader er her ikke. 

POUL. Som Du sér, ikke for Øjeblikket. 

NEERGAARD (smiler). Nej, han er her nok 
ikke saa ofte — nu mere. 

POUL. Saa? — Du siger det saa under- 
ligt. 

NEERGAARD. Synes Du? 

POUL. Og Du smiler — ligesaa underligt. 

Gustav Esmann: Fader og Søn. 8 

NEERGAARD. Naa ja, Du véd sagtens 
nok, hvad jeg mener. 

POUL. Oprigtig talt — 

NEERGAARD. Jeg mener — siden han 
ikke længer har Selskab ved Pulten der- 
henne. 

POUL (rynker Brynene). Aa ! 

NEERGAARD. Der kan Du se, Du vidste 
det. Det véd jo hele København. Han er 
omtrent ligesaa omtalt nu, som Du var det 
i Din Tid. 

POUL. Ja saa. Er det for at sladre om de 
Ting, at Du er kommen? 

NEERGAARD. Egentlig ikke. Det faldt mig 
bare ind. 

POUL. Hm. Det er maaske slet ikke mig, 
Du søger? 

NEERGAARD. Vist saa. Hvem andre. Jeg 
véd jo, at Du plejer at tilbringe Dine For- 
middage herinde paa Kontoret. 

POUL. Er Du interesseret i den Ting, 
siden Du er saa vel underrettet? 

NEERGAARD. Hvorfor skulde det inter- 
essere mig? — Nej — men det morede 
mig en Gang igen at stikke herop — den 
Vej, ligesom i gamle Dage. — Kan Du 
huske, naar vi lagde vores Slagplan for 
Døgnet? 

POUL. Det var jo rørende. 

NEERGAARD. Jeg har ikke været den Vej 
siden. Du kan nok huske den Dag, Du 
blev taget ved Vingebenet og sendt bort. 
Camilla fortalte mig bagefter — det maa 
have været en storartet Scene mellem hende 
og den Gamle. 

POUL. Sig mig, det er maaske ogsaa for 
at lægge en Slagplan, at jeg har Æren af 
at se Dig her idag. 

NEERGAARD. Ja, paa en Maade. Jeg kom- 
mer for at — det er Agathe — jeg mener 
Din Søster — 

POUL. Gener Dig ikke. Sig Du kun Agathe. 
Jeg hører jo til Familien. 

NEERGAARD. Ja, altsaa Din Søster er inde 
idag, og saa talte vi om, hun, Carl, og 
jeg — 

POUL. Aa, det er paa Konsortiets Vegne, 
Du optræder. Vil I have mig til at tage 
Aktier? 

NEERGAARD. Ha, ha — næ. — Næ vi 
vilde blot spørge Dig, om Du ikke kunde 
have Lyst til at spise til Middag med os 
idag, f. Ex. ude i Tivoli — ganske — 

POUL. En famille. 

NEERGAARD. Og i al Tarvelighed. 

8* 

POUL. Tarvelighed forbavser mig. Er det 
maaske ikke Captajn Springflower, der be- 
taler? 

NEERGAARD. Jo. Det kan man jo godt 
sige. 

POUL. En Middag mer eller mindre spiller 
vist ingen Rolle paa den Konto. — Ja, min 
Ven, det er meget venligt af Jer, men jeg 
kan skam ikke. 

NEERGAARD. Det vil gøre Din Søster me- 
get ondt. Hun vilde saa gerne have Dig 
engang lidt for sig selv. 

POUL. Saa hun begynder ogsaa at blive 
rørende. 

NEERGAARD. Og jeg havde nu ganske 
særlig glædet mig. Jeg havde allerede saa 
smaat tænkt paa en lille Fest ligesom i 
gamle Dage — det vil sige, naar Agathe 
var taget hjem. 

POUL. En lille Fest? Uden Damer? 

NEERGAARD. Med Damer. Selvfølgelig. 

POUL. Aha — ! 

NEERGAARD. Ja. Kunde det for Exempel 
ikke more Dig igen en Gang at være sam- 
men med Din gamle Veninde? Hun længes 
morderlig efter at faa sig en Slammer med 
Dig. Du véd nok: on revient toujours. 

POUL. Det er en lang Gade. 

NEERGAARD. Jeg skal nok faa Carl til at 
ordne det. 

POUL. Det var venligt af Dig. 

NEERGAARD. Ja, det er ikke for at sladre 
paa Din Svoger, men Du véd maaske nok — 

POUL. Jo Tak. Jeg har hørt det. Det er 
den Slags, man faar at vide allerførst, naar 
man kommer hjem igen. 

NEERGAARD. Og jeg vil rent ud sige 
Dig, at hvis Carl generer Dig, saa væk 
med ham! Det er den letteste Sag af Ver- 
den. Saa bliver vi kun vi tre, Du og Ca- 
milla og jeg. 

POUL. Nu kan Du snart ikke strække Dig 
videre, Carl Valdemar. 

NEERGAARD. Jo, det ved Gud, jeg kan. 
Ligesaa langt Du vil. — Sig nu ja, Poul, 
hvad? Vi skal Fanden gale mig faa en stor- 
artet Aften, som vi ikke har haft Mage til 
i mange Aar. 

POUL. For sidste Gang. Det er mig umu- 
ligt. Min Kone er desuden ogsaa i Byen. 

NEERGAARD. Jamen — 

POUL (rejser sig). Og nu maa Du undskylde 
mig* J e g har en Del at bestille. 

NEERGAARD. Her? 

POUL. Ja. 

NEERGAARD. Du sidder virkelig her og 
ser Din Faders Bøger efter? 

POUL. Ja, og jeg opdager mange morsomme 
Ting. 

NEERGAARD. Det er s'gu uhyre komisk. 
Nu sidder Du her paa Din Faders Plads og 
arbejder, mens han er ude og gaar i Byen, 
ligesom Du gjorde i gamle Dage. 

POUL. Jeg vil bede Dig huske, Neergaard, 
at Du kommer i den Mands Hus. 

NEERGAARD (rejser sig> Naa, naa — Du for- 
staar vel Spøg. Ja, ja. Saa Farvel da — 
Og paa Gensyn. Kanske vi kan faa den 
Souper en anden Gang. Hvor længe bliver I? 

POUL. Jeg bliver i hvert Fald saa længe, 
som Fader trænger til mig. 

NEERGAARD. Gudskelov — Farvel (ud paa 

Gangen). 

6te SCENE. 

POUL. LØVGAARD. POUL sætter sig til at se i Bøgerne. 
Grynter, springer op, gaar til Kontoret og kalder paa Løvgaard. 

LØVGAARD (fra Kontoret). Hr. Grosserer. 

POUL. Hør, Løvgaard. De véd vel ikke, 
hvor Fader gemmer sin saakaldte Hushold- 
ningsbog? 

LØVGAARD. Den tror jeg nok Principalen 
har laaset inde. 

POUL. Ja, ja. Saa bliver jeg fri for at 

begaa den Indiskretion. Men han skal nu 
frem med den alligevel, enten med det gode 
eller med det onde. Jeg vil have fuld Klar- 
hed paa, hvormeget han sætter i det Stutteri 
om Aaret. For Summens Størrelse vil lige- 
som være mig en Gradmaaler for hans Til- 
stand, forstaar De. 

LØVGAARD. Saa er jeg bange for, at det 
kommer til at se lidt galt ud med Tilstanden. 

POUL. Jamen, hvor i Alverden! Det er dog 
aldeles ubegribeligt, at han lader de Narre 
skalte og valte paa den Maade. Har det 
staaet paa i lang Tid? 

LØVGAARD. Temmelig længe, ja. 

POUL. De kan ikke nærmere angive mig 
Tidspunktet, naar det begyndte. 

LØVGAARD. Jo, det kan jeg nok. 

POUL. Naa? 

LØVGAARD (der). 

POUL. Hm. Og De har ikke kunnet gribe 
ind? — Nej, naturligvis. Og andre har han 
jo slet ikke. — Sig, mig, nu til daglig, sidder 
Fader saa virkelig ganske alene herinde? 

LØVGAARD. Ja. 

POUL. Hvor kan det være? 

LØVGAARD. Han vil ingen have, siden 
Fru Lund kom bort. Og det kan jeg godt 

farstaa. Hun var saa ualmindelig dygtig. Og 
et fortræffeligt Menneske i enhver Hen- 
seende. 

POUL (ær et ØjeMik paa ham). De har altid vist 

Dem som en sand Ven af Fader, Løvgaard. 
Det maa jeg have Lov til at takke Dem for. 

LØVGAARD. Aa, jeg be'r, Hr. Grosserer. 

(Det banker paa Døren fra Kontoret). 



7de SCENE. 

FORRIGE. AGATHE. BREMER. 

POUL. Værsgod. 

AGATHE. Undskyld — maa vi komme ind. 

POUL. I er velkomne. 

LØVGAARD (Wl«er og gaar Ind i Kontoret). 

AGATHE. Vi vidste, at Du var alene her 
paa Kontoret, og vi vilde meget gerne tale 
med Dig. 

POUL. Jeg er til Tjeneste. 

BREMER. Ja, vi mødte nemlig Carl Valde- 
mar for et Øjeblik siden. Han kom lige fra 
Dig. 

POUL. Ja, han var her med en Indbydelse. 
Jeg kan desvære ikke . . . 

AGATHE. Nej, det hører vi. Det er meget 
kedeligt. Det havde været saa yndigt at 
spise sammen i Tivoli, og saa kunde vi 

have talt alvorligt sammen bagefter. For vi 
maa nemlig tale med Dig. 

BREMER. Ja, det er aldeles nødvendigt. 

POUL. Naar det, som I har at sige mig, 
er saa paatrængende og alvorligt, er det 
vel ogsaa bedre, vi taler sammen her. Eller 
Emnet egner sig maaske bedre til at be- 
handles efter en bedre Middag? Naar jeg 
var kommen i Stemning? 

AGATHE. Her kunde vi risikere at træffe 
Fader. 

POUL. Ja, jeg venter ham hvert Øjeblik. 

AGATHE. Saa maa vi skynde os. Vil Du, 
Carl, eller skal jeg? 

BREMER. Jeg troer, det er mest passende, 
at jeg . . . 

AGATHE. Det troer jeg ogsaa. 

POUL. Det er vel aldrig en uartig Historie? 

BREMER. Det kunde man godt kalde den, 
hvis den ikke var saa sørgelig. — Det er 
Din Fader, det gælder. 

POUL. Er det Fader? 

AGATHE. Ja, vil Du tænke Dig — 

BREMER (afbryder hende). Det er yderst be- 
klageligt at skulle berøre den Sag overfor 
Dig, og det er overmaade ubehageligt for 
mig saaledes at skulle berøve Dig det Ideal, 

som Du sikkert altid har set i Din Fader. 
Men det gælder Familiens Ære og Interesse 
i saa høj Grad, at jeg ligefrem ikke kan 
forsvare at tie. 

POUL. Men saa tal da, Mand, for Guds 
Skyld. 

BREMER. Din Fader har i en længere 
Aarrække staaet i et meget intimt Forhold 
til en Dame, som han en Tidlang havde 
siddende her paa sit Kontor. En Fru Bertha 
Lund, Enke efter en af Selskabets Kap- 
tejner. 

POUL. Det véd jeg. 

AGATHE. Véd Du det? 

POUL. Ja, saa vidt jeg husker var det 
Jeres fælles Ven, Carl Valdemar, som for 
et Øjeblik siden bragte Sagen paa Bane. 
Ogsaa i en meget indigneret Tone. Den 
gjorde et lidt komisk Indtryk paa mig, den 
Tone. 

AGATHE. Saa! 

POUL. Ja, synes Du ikke. Carl Valdemar 
moralsk indigneret. Ligesom det er komisk, 
naar Du og Din Mand er det. 

BREMER. Komisk! 

AGATHE. Ja, Dine lette Sæder kender vi 
jo, saa vi havde heller ikke ventet, Du 
skulde tage det paa anden Maade. Skønt, 

jeg synes nok, naar det er Ens egen køde- 
lige Fader, hvis Velfærd staar paa Spil — 
naa, men forøvrigt, det er heller ikke saa 
meget det Forhold, han har staaet i til 
vedkommende Dame, der indignerer os — 

POUL. Naa — ikke? 

AGATHE. Som det er det Forhold, han 
staar i Begreb med at indlede. 

POUL. Ja saa. 

BREMER (dæmper stemmen). Med andre Ord, vi 
har begyndt at faa grundet Mistanke om — 

POUL. Naa, om hvad? 

BREMER. Vi har faaet en desværre umis- 
kendelig Fornemmelse af, at han tænker 
paa at gifte sig med hende. 

POUL. Hm! 

AGATHE. Ja, hvad giver Du mig: gifte sig! 
(Kort Pause). Ja, se det er noget andet. 

POUL (mumier). Satans ogsaa. 

AGATHE. Nu tager Du nok ikke længer 
saa • overlegent paa Sagerne. For jeg kan 
godt give Dig Ret i: det andet det kunde 
man vel til Nød se gennem Fingre med. 

BREMER. Agathe! 

AGATHE. Ja, Carl, som I Mandfolk nu en 
Gang er, og Moder er jo død, og Fader har 
jo Lov til at gøre, hvad han vil. Men saa- 

snart der bliver Tale om, at han vil binde 
sig, lovformeligt, til det Kvindemenneske, 
paatvinge os det Fruentimmer som Moder 
og Svigermoder og Frue i Huset, nej, saa 
er det, Harmen med Rette kan komme op 
i os, for saa vedkommer Sagen ogsaa os. 
Saa er vi til Latter. Vi er ligefrem ude i 
Skandalen. 

POUL. Naa, Skandalen. 

AGATHE. Ja, Poul. Det maa Du give os 
Ret i, og det gør Du ogsaa. 'Det kan jeg 
se paa Dig. Der er ogsaa noget, som vender 
sig i Dig. Vi har dog haft en Moder. Og 
derfor kommer vi ogsaa til Dig, som er 
Mandfolket i Familien, og den som har 
Myndighed til at sige det afgørende Ord. 
Dig tager han efter, for Dig skammer han 
sig for. Hvad vi siger er bare som Slag i 
Luften. 

POUL. Aa, jeg synes ellers, at Konsortiet 
Springflower har slaaet den Gamle ganske 
eftertrykkeligt. • 

AGATHE. I Smaating, ja. Men naar det 
gælder noget, er vi magtesløse. Og derfor 
maa Du. 

BREMER. Ja, det maa Du. 

AGATHE. Du maa love os, Poul, at Du, 
inden Du rejser, vil have bragt den Sag ud 
af Verden. Den har nu staaet paa i over 

sex Aar. Der er dog Grænser for, hvad en 
Fader kan byde sine voxne Børn. 

POUL (op og ned). Det er da ogsaa forbandet. 

AGATHE. Jeg tænkte nok det vilde gøre 
Indtryk paa Dig. Der jo dog noget som 
hedder Æresfølelse. 

BREMER. Vi har jo ganske vist ikke altid 
før været enige. Men i denne Sag maa 
vore Interesser kunne mødes. 

AGATHE. Ja, tænk Dig blot den Mulighed — 
den er jo ingenlunde udelukket. 

POUL. Hvilken? 

AGATHE. At der kommer Børn. 

POUL. Det har Du Ret i. 

AGATHE. Jamen det vilde da være for galt. 

BREMER. Ja, og saa er det jo ganske over- 
flødigt. 

POUL. Det er det maaske nok. 

BREMER. Jeg mener, det er overflødigt, at 
han gifter sig. Han kan jo sikre hende Ud- 
kommet. Anden Oprejsning trænger hun jo 
ikke til. 

POUL. Men det gør han maaske. 

BREMER. Hvorledes mener Du, han? 

AGATHE. Ja, Indvendinger og Undskyld- 
ninger har Fader naturligvis nok af. Saa 

maa man bare tage ham resolut Og det 
kan Poul. — Ikke sandt, saa taler Du med 
ham? 

POUL. Det er jo en delikat Sag. 

AGATHE. Bare at han ikke gifter sig med 
hende. 

BREMER. Ja, for vil han endelig fortsætte 
Forholdet, paa det Punkt maa vi vist des- 
værre vise os liberale. Og naar han mær- 
ker nogen Imødekommen fra vor Side, 
bliver han vel overhovedet lettere at be- 
handle. 

POUL. Jeg skal gøre det, som jeg anser 
for at være til hans Bedste. 

AGATHE. Tak. Saa er vi rolige. Ja, ijeg 
vidste nok, at jeg kunde stole paa Din fine 
Følelse. 

BREMER. Jeg maa ogsaa sige, at jeg gaar 
meget beroliget herfra. 

AGATHE. Du kan virkelig ikke spise med 
os? Det vilde være saa hyggeligt, netop nu, 
da vi har udtalt. Saa kunde vi snakke 
videre. 

POUL. Desværre . . . det . . . 

BREMER. Der. er Din Fader, Agathe. Jeg 
kan høre hans Stemme inde paa Kontoret. 

POUL. Saa maa I gaa. 

AGATHE. Ja, kom saa, Carl. (De g**r, men 

standser) Endskønt — véd I hvad? Nu kunde 
jeg netop have Lyst til at være til Stede. 

BREMER. Jeg troer ikke, vi skal, Agathe. 

AGATHE. Jo. Nu, da jeg véd, at vi har 

Poul paa vores Side, saa kunde jeg 

ogsaa have Lyst til at sige Fader min Me- 
ning lige op i Øjnene. 

BREMER. Saa bliver han bare grov. (Tii Poui) 
Synes Du vel, det er værdt? 

POUL. For mig gerne. Det vil sige, jeg 
vil helst have ham alene først. Men hvis I 
har Lyst til at vente inde i Lejligheden, 
saa kan jeg jo kalde paa Jer, naar jeg synes 
det passer. 

AGATHE. Aa jo. Skal vi ikke, Carl? Jeg 
har saadan Trang til at faa det afgjort nu 
med det samme. Synes Du ikke, Poul? 

POUL. Jo. Det synes jeg ogsaa. 

AGATHE. Kom saa, Carl. 

BREMER. Jamen, Carl Valdemar — han 
staar jo nede i Porten og venter paa os. 

POUL. Har I ham staaende nede i Porten? 

AGATHE. Han kan godt vente. Der er jo 
længe til Spisetid. Saa kalder Du paa os? 

(Agathe og Bremer ind i Lejligheden). 

POUL. HOLM. 
POUL (aabner Døren til Kontoret). Jeg Synes nOK, 

det var Din Stemme, jeg hørte. Goddag 
igen. 

HOLM (ind. Han er i daarligt Humør). Goddag. 

POUL. Du er kommet hurtigt tilbage. Klok- 
ken er langtfra ikke fire . . . 

HOLM («er paa ait uhr). Nej, det er den nok 

ikke (gaar mod Pulten). 

POUL. Det er maaske af Hensyn til mig, 
at Du har skyndt Dig? 

HOLM. Til Dig? 

POUL. Ja, for at vi kunde tale sammen om 
Dine Affærer. 

HOLM. Naa ja. Ogsaa det. Lad os bare 
det. 

POUL. Jeg er Dig meget taknemlig for 
Din Opmærksomhed. 

HOLM. Aa, jeg be'er. 

POUL. Skal vi sætte os? 

HOLM. Det kan vi godt. Som Du vil. (De 

sætter sig.) 

POUL. Maa jeg nu bede Dig samle Dine 
Tanker. 

HOLM. Samle mine Tanker! — Hør, 
Poul . . . 

POUL. Jeg mener blot, Du ser lidt distræt 
ud, kære Fader, som om Du ikke var rigtig 
nærværende. Og da det, som jeg har at 
sige Dig, er meget alvorligt — 

HOLM (ser paa ham). 

POUL. Ja, altsaa, jeg har i den Timestid, 
Du var borte, sat mig nøjere ind i For- 
holdene. 

HOLM. Det har Du vist kunnet gøre grun- 
digt — paa den Tid. 

POUL. Ja; i hvert Fald paa et bestemt 
Punkt. 

HOLM. Hvad er det for et Punkt? 

POUL. Punktet Springflower. Kan du huske, 
vi talte om de mange Penge, Du ødslede 
paa Konsortiet, og om, at Du ikke fik noget 
for det. Nu véd jeg bedre Besked. 

HOLM. Hvad véd Du da? 

POUL. Jeg véd, hvad Du har faaet for 
det. — Ja, jeg véd ogsaa, hvor Du var 
henne, før, da Du havde travlt med at 
komme afsted. — Ja. — Jeg véd det alt- 
sammen. 

HOLM. Poul — 

POUL (rejser sig). Hvad er det for et kvinde- 
ligt Bekendtskab, Du dyrker, Fa'r? 

HOLM. Ærlig talt, Poul, jeg synes ikke, 
dette her er rigtig passende. 

Gustav Esmann: Fader og Søn. 9 

POUL. Det synes jeg heller ikke. 

HOLM. Ja, Du misforstaar vist. Jeg mener — 

POUL. Jeg misforstaar ingenting. Jeg spør- 
ger ganske simpelt: hvad er det for et 
kvindeligt Bekendtskab, Du dyrker? 

HOLM. Naar Du véd det altsammen, véd 
Du jo ogsaa det. 

POUL. Enken efter den brave Kaptejn 
Lund. 

HOLM. Ja, det var galt. Men jeg vil sige 
Dig — 

POUL. Kan Du huske, at vi for nogle Aar 
siden havde en lignende Samtale her i dette 
Værelse? 

HOLM. En lignende? 

POUL. Jeg er Dig overordentlig taknemlig 
for den Resoluthed, hvormed Du ved den 
Lejlighed hankede op i mig. Nu er det 
mig, der hanker op i Dig, og jeg haaber, 
Resultatet med Tiden vil blive en lignende 
Erkendtlighed fra Din Side. 

HOLM. Jeg frabeder mig enhver Sammen- 
ligning. 

POUL. Nogle Lighedspunkter er der dog. 
Kan Du huske, hvorledes Du foreholdt 
mig, at mit Forhold til Camilla 

HOLM. Jeg taaler ikke, at Du nævner det 

Kvindemenneske i Forbindelse med den 
Dame, som 

POUL. Jeg beder om Forladelse. Det ligger 
ganske udenfor min Hensigt. Jeg taler aldeles 
ikke om vedkommende Dame; her er kun 
Spørgsmaal om Dig, ligesom der den Gang 
var Spørgsmaal om mig. 

HOLM. Jamen jeg skal ogsaa have mig fra- 
bedt, at Du opfatter min Stilling paa samme 
Maade, som jeg den Gang opfattede Din. 

POUL. Hvorfor? Mit Standpunkt var den- 
gang yderst hæderligt. Jeg ønskede at gifte 
mig med den Dame, Talen var om. Dine 
Ønsker gaar maaske ikke i den Retning? 

HOLM. Hør Poul, jeg vil sige Dig, at der 
er Grænser — 

POUL. Der har vi Ulykken. 

HOLM. Hvadbehager? 

POUL. Jeg indrømmer, at den Tone, jeg 
har anslaaet, maaske er lidt for overlegen, 
men jeg er bange for, at den desværre er 
fuldt ud berettiget. Du har i altfor høj Grad 
manglet Mands Mod og Hjerte. Det Forhold, 
som skulde have gjort Dig glad og fri, 
det har tvertimod dukket og knækket 
Dig, fordi Du ikke turde være det bekendt. 
Det har givet Din kære Datter og hendes 
Venner Hals og Haand over Dig, saa Du 
ikke turde kny, naar de plukkede Dig. Og 

saa er Du blevet mat — mat i det hele 
taget, ogsaa i din daglige Dont. Derfor er 
det, at jeg træffer baade Dig og Forret- 
ningen som noget helt andet end det, jeg 
havde ventet. 

HOLM. Der er noget sandt i det, Du siger, 
men Du véd alligevel ikke — Du véd ikke, 
Poul, hvad den Kvinde har været for mig. 

POUL. Jeg har aldrig haft en bedre Ven 
end Dig, mest fordi Ingen har tugtet mig 
som Du. Naar jeg nu tugter Dig lidt til 
Gengæld, saa er det, fordi Du har lært mig, 
at saaledes bærer Venner sig ad mod hin- 
anden. Hør saa mit sidste Raad: Gør Din 
Pligt som en Mand. 

HOLM. Hvad mener Du? 

POUL. Gør det, som Du for længe siden 
burde have gjort. Gift Dig med hende. 

HOLM. Poul — siger Du det? 

POUL. Gift Dig med hende. 

HOLM. Min kære Dreng — kære, kære 
Dreng — det var jo blot det, vi ventede 
paa. 

POUL. Ventede paa? Hvad skal det sige? 
I behøvede jo slet ikke mit Samtykke. 

HOLM. Nej, vist ikke, men forstaar Du 
ikke — Du er jo den eneste, der staar 
mig rigtig nær — og hvis Du nu ikke 
syntes om det — 

POUL. Hør Fa'r, dette her forekommer 
mig mistænkeligt. 

HOLM. Mistænkeligt? 

POUL. Jeg sætter en Betingelse for mit 
Samtykke. Jeg vil se hende først. 

HOLM. Du har jo set hende. 

POUL. Det er saa længe siden. Og jeg vil 
se hende strax. 

HOLM. Jamen hun er ikke hjemme. 

POUL (peger paa Papiret paa Bordet). Kan Du læse 

det Tal, der staar? 

HOLM. Om jeg kan læse? 

POUL. Vil Du være saa venlig at ringe 
det Tal op i Telefonen. 

HOLM. Det Tal? 

POUL. Ja. Hotel d' Angleterre. Og vil Du 
saa, naar Du faar Forbindelse, bede om 
Værelse Nr. 5. 

HOLM. Er Du bleven Tryllekunstner? Eller 
hvad er det? 

POUL. Og vil Du saa bede den Dame, 
der kommer til Telefonen, om hun og den 
anden Dame, som er hos hende, snarest 
muligt vil trine herop, paa Dit Kontor. 

HOLM. Hvad er det for en anden Dame? 

POUL. Det er Fru Lund. 

HOLM. Jamen saa den ene Dame — hvem 
er da det? 

POUL. Det er min Kone. 

HOLM. Poul, Du er en stor Skurk. 

POUL. Hvad jeg er, det har Du gjort mig 
til. Ring saa paa dem. 

HOLM (sætter sig til Telefonen og ringer). Hallo . . . 

Maa jeg faa Nr. 7237 — Tak. 

9de SCENE. 

FORRIGE. AGATHE. BREMER. 

AGATHE. Undskyld, men nu kan vi virkelig 
ikke vente længere. 

HOLM. Hvad er det. Er I her? 

POUL. Ja, de kom før, mens Du var ude. 
De vilde tale med Dig om det Samme. 

HOLM. Naa. Vil de det. 

BREMER. Klokken er blevet noget mange. 
Det er maaske bedre en anden Gang. — 

POUL. Nej, det er netop udmærket nu. 

AGATHE. Har Du — ? 

POUL. Hys. 

HOLM o Telefonen). Er det d' Angleterre? Tak. 
Vil De sætte mig i Forbindelse med Værelse 
Nr. 5 — Tak. 

AGATHE cm Poul). Har Du talt med ham. 

POUL. Ja. 

BREMER. Naa? 

POUL. Det gaar udmærket. 

BREMER. Hvem er det, han telefonerer 
med? 

POUL. Det er min Kone. 

AGATHE. Hvorfor gør han det. 

POUL. Hys. 

HOLM a Telefonen). Hallo ! — Det er Grosserer 
Holm. — Goddag — Goddag min søde Pige. 
Jeg skal hilse fra Poul og bede Dig og den 
anden Dame komme herop paa Kontoret. 

AGATHE. Den anden Dame. 

HOLM (i Telefonen). Lige strax. 

BREMER. Hvem er den anden Dame? 

POUL. Det er hende. 

AGATHE og BREMER. Hvad for en hende. 

HOLM o Telefonen). Tak. Jeg har det ganske 
fortræffeligt. Mange Tak — saa kommer I? 

Tak Farvel. (Han ringer af og rejser sig). 

AGATHE. Kommer de? — Hvem kommer. 

HOLM. Goddag, Børn. Jeg vidste slet ikke 
I var her. 

AGATHE. Nej, vi var derinde. Det var Poul, 
som bad os vente. 

POUL. Til det belejlige Øjeblik kom, ja. 
Og det — 

BREMER. Der er Nogen, som banker. 

POUL. Hvor? 

BREMER. Paa Døren ud til Gangen. (Poul luk- 
ker op). 

10de SCENE. 

FORRIGE. NEERGAARD, 

POUL. Hvad? Er det Dig igen? 

NEERGAARD. Ja, undskyld, jeg beder mange 
Gange om Forladelse. Goddag Hr. Grosserer. 
Men nu har jeg snart staaet og ventet i over 
en Time. Jeg begyndte at blive bange for, 
at her var sket en Ulykke. 

POUL. Du kommer netop i det kritiske 
Øjeblik. 

AGATHE. Vi skal strax være der. Gaa Du 
bare ned igen. 

POUL. Nej, hvorfor. Han hører jo med til 
Konsortiet. Hvad Fader og jeg har at med- 
dele Jer, har ogsaa en vis Interesse for ham. 
Maa jeg ikke bede Jer om at sætte Jer 
ned? Ja, hvad siger Du Fa'r? 

HOLM. Vær saa artig — tag Plads. 

AGATHE. Jeg synes alligevel hellere, vi 
skulde være for os selv. Ikke sandt, Carl? 

POUL. Den Meddelelse Fader og jeg har 
at gøre Jer, vil ikke længe kunne forblive 
nogen Hemmelighed, og den har aldeles ikke 
nogen obscur Karakter. — Kære Søster, 
kære Svoger, kære Trediemand. Jeg maa 
bede Jer lykønske Fader af ganske Hjerte. 
Han gifter sig med Fru Lund. 

AGATHE. Hvad gør han? 

BREMER. Det er ikke muligt. 

HOLM. Jo, det er, min kære Bremer. Naar 
Poul siger det, er det sandt. 

NEERGAARD. Maa jeg — ærbødigst — 
gratulere. 

AGATHE. Ja, undskyld, Fa'r, men Du maa 
virkelig ikke forlange, at vi saadan lige paa 
en Studs — 

BREMER. Nej, vi maa sandelig have Tid 
til at sunde os. 

HOLM. Gudbevares. Alting maa gaa sin 
naturlige Gang. 

AGATHE (vender sig tii Poul). Det er det mest 
topmaalte Forræderi. Du var jo ganske 
enig med os, Poul. 

POUL. Det er meget rigtigt. Og det var det, 
som blev det afgørende. 

AGATHE. Hvad skal det sige? 

POUL. Det skal sige, at saasnart jeg op- 

dagede, at jeg kunde risikere at blive enig 
med Jer, saa var jeg ikke et Øjeblik læn- 
gere i Tvivl om mit Standpunkt. 

AGATHE. Kom, Carl, lad os gaa. 

POUL. Endnu ikke. Fader og jeg har endnu 
en Meddelelse at gøre — Consortiet. 

HOLM. Lad det nu være godt, Poul. Der 
er Fejl paa alle Sider. 

POUL. Hvad Consortiet foretager sig for 
Fremtiden, det foretager det for egen Reg- 
ning og Risiko — ja, andet var det ikke, 
saa kan I godt gaa. 

AGATHE. Jeg troer ligefrem, Du viser os 

Døren. (Til Bremer og Neergaard). Og det Staar I 

roligt og finder Jer i? 

NEERGAARD. Maa jeg være udenfor. 

AGATHE (t» Holm og Poui). Men naturligvis, der 
var jo ikke andet at vente. I to har jo altid 
stukket Hovederne sammen og hjulpet hin- 
anden i Jeres respektive smudsige Historier. 

BREMER. Agathe! 

AGATHE, (tii Poui). Og nu er der sagtens 
noget, Du har skullet opnaa af Fader, i 
Forretningen eller med Penge, og saa har 
Du købt hans Sanktion ved at give ham 
Din Velsignelse til Ægteskabet med Fru 

Lund. (Poul og Holm ser smilende paa hinanden). 

BREMER. Agathe dog! 

AGATHE (tii Bremer). Ja, det kan ikke nytte. 

Du og Carl Valdemar, I lader Jer jo byde, 
hvad det skal være. Men det er der Gud- 
skelov Ingen, der skal sige om mig. 

NEERGAARD. Dette her er virkelig over- 
ordentlig pinligt. 

BREMER. Ja, jeg tror ogsaa, at vi alle vil 
staa os bedre ved at anslaa en mere for- 
sonlig Tone. Det vil utvivlsomt være det 
korrekteste. — De kender jo Agathe, kære 
Svigerfa'r, hun er altid et stort Bytte for 
sine Stemninger, og det kan jo heller ikke 
nægtes: nogen Grund til Opbrusning har 
der jo nok frembudt sig ved denne Lejlighed. 
Men naar hun faar tænkt sig om og kommer 

lidt til Ro, saa der er absolut ingen 

af os, som jo ikke foretrækker at fortsætte 
det gode Forhold indenfor Familien. Jeg beder 
Dem derfor ogsaa modtage min Lykønskning, 
kære Svigerfader, og udtaler Haabet om, at 
De ikke paa Grund af de nye Forhold, De 
kommer ind i, helt vil slaa Haanden af Deres 
øvrige Familie. 

HOLM. Det kommer ganske an paa Jer 
selv, kære Børn. 

AGATHE (medTWer). Jeg er vis paa, at Fader 
forstaar mig, ikke sandt? Du kan ikke undre 
Dig over, at jeg — naar jeg tænker paa 
Moder og Alt, hvad hun gik igennem — 

HOLM. Jeg ved det nok, min Pige. Du har 
altid havt en dyb Følelse. 

AGATHE. Ja ja, da. Saa gratulerer jeg. 

NEERGAARD. Maa jeg ogsaa tillade mig 
— endnu en Gang. 

POUL. Ja, Du faar neppe Lejlighed til det 
oftere. 

NEERGAARD. Farvel, Hr. Grosserer. 

HOLM. Farvel, kære Børn. Farvel. 

POUL. Og god Fornøjelse i Tivoli. 

(BREMER, AGATHE og NEERGAARD ad pu Gangen). 

11 TE SCENE. 
POUL. HOLM. ETHEL. BERTHA." 

HOLM. Tak, min Dreng, Du har lettet en 
stor Sten fra mit Hjerte. 

POUL. Det er ikke mig, Du skal takke, 
Fa'er, det er min Kone. Hvis hun ikke 
havde handlet som den lille, resolute Kineser, 
hun er, var Du neppe kommen saa sikkert 
og saa hurtigt i Havn. 

HOLM. Tænkte jeg ikke nok, det var Ethel. 

POUL. Hun traf jo Fru Lund ude hos Dig 
forleden Formiddag. Ja, nu kan hun selv 
aflægge Rapport. For jeg kan høre hendes 
Stemme. 

(ETHEL og BERTHA fra Kontoret). 

ETHEL. Ja, her er vi altsaa efter Herrernes 
Ordre. Værsgod, Frue, og træd nærmere. 

POUL (t» Berth*). Maa jeg have den Glæde 
at ønske Dem til Lykke. De har vundet 
min Kones Hjerte paa nogle faa Timer, 
det beundrer jeg Dem for; og De har 
været min Faders bedste Ven, mens jeg 
var borte — det takker jeg Dem for. Jeg 
haaber, at ogsaa vi to skal blive Venner for 
Fremtiden. 

BERTHA. De er altfor god imod mig, baade 
De og Deres Frue. Det er langt mere, end 
jeg kunde vente, og ogsaa langt mere, end 
jeg kan modtage. 

HOLM. Snak, Bertha, man kan altid mod- 
tage, hvad der kommer fra et godt Hjerte. 

(Han omfavner Ethel). 

ETHEL. Gamle bange Mand. 

HOLM (ni Bertha). Ja, min Ven, det er et 
Par Børn, som vi kan være stolte af. 

POUL. Især hun! 

ETHEL. Ja, ham skal Du ikke være saa 
sikker paa. 

POUL. Jeg gør Dig min Undskyldning — 
og min Kompliment. 

ETHEL. Hvad sagde jeg? Vi bliver altid 
enige. 

HOLM. — Men sikken et Hus her vil 
komme til at ligge. Det bliver ordentlig Mad 
for Mons, naar København faar den Nyhed 
at vide. 

BERTHA. Ja, hvordan skal det gaa? 

ETHEL. Det gaar jo brillant. 

POUL. Jeg er heller ikke rolig. Jeg tror 
næsten, det var bedst, om vi sendte Dig 
lidt ud at rejse, Fa'er. 

HOLM. Skulde det virkelig blive nødvendigt? 

POUL. Ja. Det plejer man jo i lignende 
Tilfælde. Og en lille Indrømmelse kan Du 
gerne gøre Selskabet. Den vil virke for- 
sonende. 

HOLM. Hvad siger Du, Bertha? 

POUL. Bryllupsrejse, hvad? Jeg har et Par 
ganske pænt monterede Villaer ude paa 
Kinakysten. 

HOLM. Ih Gud forbarme sig! Ikke udenfor 
Europa. Det beder vi rigtignok meget bøn- 
ligt om. Ikke sandt? cr«*er Bertha om Livet). Her 
er jo dog formildende Omstændigheder. 

POUL. Godt. Paa en Betingelse. 

HOLM. Og hvad er det? 

POUL. At Forretningen her kommer til at 
hedde: Holm & Søn, Shanghai-København? 

HOLM. Top, min Dreng. Der er min Haand. 
Men een Ting vil jeg dog sige Dig: hvis 
Du tror, Du kan rende med mig, saa tager 
Du fejl. For nu er jeg ikke gammel mere. 

ETHEL. Hvad sagde jeg, Svigerfar? Naar 

man bare har Mod, saa bliver man aldrig 
gammel. 

12te SCENE. 

FORRIGE. LØVGAARD. 

LØVGAARD. Jens er her. Vognen holder 
dernede. 

HOLM. Saa bliver vi fire til at køre hjem 
sammen. Det er godt der er Plads. (Tii Bertha). 
Min Frue! 

POUL (di Ethei). Min Frue. 

ETHEL (tager hans Arm). To unge Par! ud i den 
vide Verden. 

Tæppe. 



